Správa o pokroku pri využívaní prostriedkov ES

Obsah

1.	Národný rozvojový plán pre obdobie rokov 2004 - 2006 

2.	SOP Priemysel a služby

3.	SOP Poľnohospodárstvo a rozvoj vidieka

4.	OP Základná infraštruktúra 

4.1.	OP Základná infraštruktúra –  dopravná infraštruktúra
4.2.	OP Základná infraštruktúra –  environmentálna infraštruktúra 
4.3.	OP Základná infraštruktúra –  lokálna infraštruktúra 

5.	SOP Ľudské zdroje

6.	Jednotný programový dokument NUTS II Bratislava Cieľ 3

7.	Jednotný programový dokument NUTS II Bratislava Cieľ 2

8.	INTERREG III A

9.	INTERREG III B

10.	INTERREG III C

11.	EQUAL

12.	Regionálne aspekty realizácie projektov štrukturálnych fondov

13.	Stav čerpania prostriedkov štrukturálnych fondov a spolufinancovania zo štátneho rozpočtu k 26. 8. 2005

14.	Závery

1. Národný rozvojový plán pre obdobie rokov 2004 - 2006

Ciele a priority

V rámci Národného rozvojového plánu  pre obdobie rokov 2004 - 2006 bol stanovený strategický cieľ „Zabezpečiť pri rešpektovaní trvalo udržateľného rozvoja taký rast HDP, aby Slovenská republika do roku 2006 dosiahla úroveň prevyšujúcu 54% priemeru HDP na obyvateľa v krajinách EÚ“. Na strategický cieľ nadväzujú  špecifické ciele, ku ktorým sú priradené priority: rast konkurencieschopnosti priemyslu a služieb, rast zamestnanosti založený na kvalifikovanej a flexibilnej pracovnej sile, multifunkčné poľnohospodárstvo a rozvoj vidieka, rozvoj dopravnej, environmentálnej a lokálnej infraštruktúry.  Priority sú ďalej rozpracované v rámci operačných programov.

2. SOP Priemysel a služby

Ciele a priority

Sektorový operačný program Priemysel a služby (ďalej len „SOP PS“) si pre skrátené programovacie obdobie 2004 - 2006 stanovil globálny cieľ „Rast konkurencieschopnosti priemyslu a služieb“. Špecifické ciele pre dosiahnutie globálneho cieľa sú: podpora rozvíjania priemyselnej výroby, živností a služieb  vrátane súvisiacej infraštruktúry; prepojenie výsledkov výskumu a vývoja a znalostného potenciálu s potrebami podnikateľskej praxe; zvyšovanie účinnosti získavania, premeny a užitia energetických zdrojov, orientácia na úspory energie  zníženie nákladov za energiu a využitie obnoviteľných zdrojov energie; využitie prírodného a kultúrno-historického potenciálu krajiny na rozvoj  cestovného ruchu a kúpeľníctva vrátane „zeleného“ cestovného ruchu a nadväzujúcich aktivít.  Pre obdobie rokov 2004 – 2006 boli pre SOP PS vytýčené dve priority: „Rast konkurencieschopnosti priemyslu a služieb s využitím rozvoja domáceho rastového potenciálu“ a „Rozvoj cestovného ruchu“.

Na úrovni  priorít SOP PS boli v Programovom doplnku k SOP PS (ďalej len „PD“) stanovené východiskové hodnoty indikátorov výstupu, výsledku a dopadu s prognózovanými cieľovými hodnotami pre rok 2006. Indikátory výstupu a výsledku na úrovni priorít SOP PS budú vyhodnocované s ročnou periodicitou a indikátory dopadu budú monitorované ku koncu aktuálneho programovacieho obdobia. 

Riadiaci orgán pre SOP PS si k tomu, aby bolo možné merať pokrok pre potreby hodnotenia a monitorovania pri dosahovaní horeuvedených cieľov a priorít SOP PS, stanovil v rámci PD indikátory výstupu a výsledku na úrovni opatrení. 

Vychádzajúc z cieľových ukazovateľov k roku 2006 RO pre SOP PS počíta v  prípade priority 1 s podporou 700 podnikateľov. Na úrovni opatrení cieľová prognóza uvádza, že v rámci opatrenia 1.1 bude počet malých a stredných podnikateľov, ktorí obdržali finančný príspevok 560. V rámci opatrenia 1.2 Podpora budovania a rekonštrukcie infraštruktúry sa predpokladá vytvoriť 2000 pracovných miest, pričom počet firiem, ktoré sa usadia v podporovaných parkoch a inkubátoroch by mal dosiahnuť 35. Opatrenie 1.3 - Podpora podnikania, inovácií aplikovaného výskumu počíta s počtom 30 firiem, ktoré do svojho výrobného procesu zavedú inováciu. V rámci opatrenia 1.5 - Rozvoj zahraničnej spolupráce a image SR by mal počet podporených podnikov, ktoré sa stali novými exportérmi alebo expandovali na nové trhy  alebo získali podporu na vývoz svojich produktov dosiahnuť 70. V oblasti cestovného ruchu v rámci opatrenia 2.1 sa predpokladá 30 podporených projektov verejného sektora. V rámci podpory cestovného ruchu pre súkromný sektor (opatrenia 2.2 SOP PS) sa predpokladá s podporou 50 projektov zameraných na vývoj nových produktov cestovného ruchu.
 
Horizontálna priorita za operačný program stanovuje cieľovú hodnotu za rovnosť príležitostí 3000 žien na celkovom počte vytvorených alebo udržaných pracovných miest. Horizontálna priorita trvalo udržateľný rozvoj predpokladá so znížením energetickej a surovinovej náročnosti vo výrobnom procese po ukončení operačného programu na 97,5%. Tak isto sa počíta so znížením nákladov na energiu u podnikateľov a tiež zvýšením podielu MSP klasifikujúcich sa na certifikáciu na dodržiavanie noriem životného prostredia. 

V prípade individuálneho projektu PPCR NUTIS v rámci opatrenia  2.3. Podpora propagácie cestovného ruchu a tvorby informačného systému sa ráta s nárastom 40  informačných kancelárií cestovného ruchu v jednotnom informačnom systéme. Taktiež sa predpokladá zvýšenie počtu zahraničných klientov cestovných kancelárií na 110%.

Na úrovni jednotlivých projektov implementovaných v rámci príslušných opatrení SOP PS boli stanovené projektové indikátory výsledku a dopadu. Projektové indikátory výstupu (riadiacim orgánom pre SOP PS definované ako míľniky) sledujú projekty počas obdobia ich samotnej realizácie. 

Vzhľadom na náročnosť realizácie projektov SOP PS treba pri hodnotení pokroku vo využívaní prostriedkov EÚ zohľadniť fakt, že výsledky projektov sa prejavia na napĺňaní indikátorov výsledku na úrovni opatrení až po ukončení realizácie jednotlivých projektov.

Vecné ukazovatele sú  v prílohe č.1.

3. SOP Poľnohospodárstvo a rozvoj vidieka

Hlavným cieľom programu je posilniť multifunkčné poľnohospodárstvo a trvalo-udržateľný a vyrovnaný vidiecky a regionálny rozvoj. Téma udržateľnosti sa prelína prioritami a rešpektuje dôležitosť ekonomickej, spoločenskej a environmentálnej udržateľnosti. Rovnako sú v rámci priorít zachytené otázky rovnosti príležitostí a sociálnej inklúzie.

Špecifickými cieľmi programu sú: Zvýšiť výkonnosť poľnohospodárskej výroby s dôrazom na ochranu životného prostredia a starostlivosť o zvieratá, zlepšiť spracovateľskú štruktúru poľnohospodárskych a rybích výrobkov, zabezpečiť potravinovú kvalitu; Zlepšiť kvalitu života vidieckeho obyvateľstva pomocou nárastu životnej úrovne, vytvoriť vhodné spoločenské prostredie, rozvíjať vidiecke činnosti; Zlepšiť súčasnú situáciu rozdrobenosti pozemkového vlastníctva; Zvýšiť absorpčnú kapacitu pomocou odborného vzdelávania.
Aby sa dosiahli stanovené ciele, je dôležité zabezpečiť zhodu medzi operačnou úrovňou (opatrenia a projekty) a špecifickou a hlavnou úrovňou. Opatrenia a podporené projekty budú nástrojmi na dosiahnutie štyroch špecifických cieľov, ktoré smerujú k splneniu hlavného cieľa programu.

Programový doplnok k Sektorovému operačnému programu „Poľnohospodárstvo a rozvoj vidieka“ nestanovuje cieľový stav indikátorov v roku 2006, preto nie je možné poskytnúť porovnanie tohto rozsahu. Riadiaci orgán pre SOP P-RV je schopný poskytnúť len údaje, ktoré sa sledujú jeho sprostredkovateľským orgánom a to hodnoty indikátorov výstupu za každé opatrenie. Tieto sú k dátumu 30.6.2005 uvedené v prílohe. Východiskový a cieľový stav sa sleduje len na úrovni globálnych ukazovateľov. 
Do 30. 6. 2005 bolo podporených 45% poľnohospodárskych podnikov, čo je o 15 % viac ako prognózovaná hodnota. Takisto 36% projektov, kde žena je vlastníkom alebo spoluvlastníkom znamená významné prekročenie plánovaných hodnôt (o 31%). Oproti roku 2002 narástli príjmy v pôdohospodárstve o 3,2%. Vývoj týchto globálnych indikátorov, ako to dokumentuje aj príloha č.1, dáva predpoklad na dosiahnutie vytýčených cieľov, zlepšenie ekonomickej situácie a v neposlednom rade vyrovnanie rozdielov medzi mužmi a ženami.

Pokrok v jednotlivých opatreniach a napĺňanie ich cieľov dokumentuje nasledovný prehľad. Úplné údaje o hodnotách indikátorov je možné nájsť priamo v priloženej tabuľke. Výsledky a dopady budú známe po zrealizovaní projektov.

Opatrenie č. 1.1  Investície do poľnohospodárskych podnikov  

Hlavný cieľ opatrenia je zvýšiť produktivitu práce a konkurencieschopnosť poľnohospodárskych subjektov pri súčasnom dodržaní ochrany životného prostredia. K 30.6.2005 bolo schválených za opatrenie 697 projektov v celkovej hodnote verejných zdrojov 3 208 078 tis. Sk (suma je upravená o dodatky k zmluvám a odstúpenia od zmlúv). Z plánovaných verejných zdrojov na roky 2004-2006 predstavujú schválené projekty 70%, avšak iba 4,54% z limitov verejných zdrojov bolo k 30.6.2005 realizovaných platieb. Stanovené indikátory výstupu sledujú na úrovni opatrenia rozdelenie projektov podľa sektorového zamerania, typu investície, hlavného typu produkcie podniku, právnej formy, miesta realizácie a typu znevýhodnenej oblasti. Prevažná väčšia projektov (631) bola zameraná na investície do strojov, zariadení a technológií. Presadzuje sa používanie technológií a zariadení šetrných k životnému prostrediu, znižovanie výrobných nákladov, zvyšovanie úrovne hygienických podmienok, čo vedie k napĺňaniu hlavného cieľa opatrenia. Z regionálneho hľadiska bolo najviac projektov schválených v nitrianskom kraji (225).
V druhom kole prijímania žiadostí v roku 2005 bolo prijatých 1203 žiadostí pre opatrenie 1.1 s požiadavkou na finančné zdroje v celkovej hodnote 6 930 477 tis. Sk. Požiadavka viac ako 5-násobne prevyšuje zostatok celkového limitu verejných zdrojov na roky 2004-2006. Pôdohospodárska platobná agentúra predpokladá, že bude možné uspokojiť približne 240 projektov. 

Opatrenie 1.2 Zlepšenie spracovania a predajnosti poľnohospodárskych produktov

Hlavným cieľom opatrenia je zvýšiť konkurencieschopnosť a kvalitu spracovaných potravinárskych výrobkov, vrátane ekologických výrobkov, pri súčasnom znižovaní negatívnych dopadov na životné prostredie. Podobne ako v opatrení 1.1 aj v tomto opatrení je veľký záujem zo strany žiadateľov. Za opatrenie bolo k 30.6.2005 schválených 140 projektov. Podľa indikátorov výstupu, najviac projektov sledovalo racionalizáciu, resp. zlepšenie výrobných postupov (62 projektov). Záujem potravinárov, ktorý sa prejavil aj v zatiaľ poslednom kole prijímania žiadostí roku 2005, dáva predpoklad plnenia cieľa tohto opatrenia, ktorý podobne ako v predchádzajúcom opatrení znamená zvýšenie konkurencieschopnosti a ochranu životného prostredia. 
V treťom kole prijímania žiadostí s termínom uzávierky 15. jún. 2005 bolo prijatých 208 projektov. Požadovaná suma verejných výdavkov (3 352 224 tis. Sk) aj v tomto opatrení prekročila zostávajúce limity. Disponibilné verejné zdroje v hodnote 834 369 tis. Sk boli prekročené viac ako 4-násobne. Z uvedeného vyplýva, že v rámci tohto kola prijímania projektov bude do konca roka 2005 nakontraktovaných približne 50 projektov. 

Opatrenie č. 2.1	Trvalo-udržateľné lesné hospodárstvo a rozvoj lesníctva

Hlavným cieľom opatrenia je zabezpečenie trvalo-udržateľného hospodárenia v lesoch, zefektívnenie vybraných lesníckych činností, zvýšenie bezpečnosti pri práci, zníženie alebo eliminácia negatívnych dopadov na životné prostredie, ozdravenie zdravotného stavu lesov, posilnenie verejno-prospešných funkcií lesov, zachovanie a zlepšenie ekologickej stability lesov a ich ekonomických, ekologických a sociálnych hodnôt prostredníctvom vhodných lesníckych aktivít a lesohospodárskych opatrení a postupov. 

Podopatrenie 2.1.1 Investície na zlepšenie a racionalizáciu pestovania a ochrany lesa, ťažby, primárneho spracovania dreva a predaja surového dreva a iných produktov lesa (ziskové investície)

Hlavným cieľom podopatrenia je zracionalizovať a zefektívniť vybrané lesnícke činnosti,  vytvoriť podmienky pre konkurencieschopnosť lesného hospodárstva voči iným odvetviam, zabezpečiť zamestnanosť vo vidieckych oblastiach, bezpečnosť pri práci, vhodné podmienky pre prácu v lesníctve a redukovať negatívne dopady na životné prostredie inováciou lesnej techniky a zavádzaním moderných a ekologicky vhodných technológií v lesnej výrobe, zabezpečiť realizáciu záväzkov vyplývajúcich pre SR z Ministerskej konferencie o ochrane lesov v Európe. K 30.6.2005 bolo schválených 14 projektov, z ktorých prevažná väčšina (13) bola zameraná na obstaranie mechanizácie, strojov, zariadení a technológií. V prvom kole výziev v roku 2005 bolo na ziskové investície v lesníctve prijatých 39 projektov, čo zaručuje vyčerpanie zostávajúceho limitu verejných zdrojov (131 278 tis. Sk). 

Podopatrenie 2.1.2	Verejnoprospešné investície (neziskové investície)

Hlavným cieľom podopatrenia je podporiť trvalo udržateľné hospodárenie v lesoch a rozvoj vidieka celkovo, zachovať a zveľadiť ekologickú stabilitu lesov. Z hľadiska počtu schválených projektov je o verejno-prospešné investície väčší záujem ako o ziskové investície (37 neziskových projektov). Počas prvého kola, ktoré trvalo od 2. do 15. februára 2005 bolo prijatých 52 projektov s požiadavkou na verejné zdroje 220 315 tis. Sk. Podľa stavu indikátorov k 30.6.2005, bola väčšina projektov schválená v prešovskom kraji (20). 29 projektov bolo v oblasti s vysokou prioritou. Z hľadiska sektorového zamerania projektu bolo 24 schválených na obnovu lesného a produkčného potenciálu poškodeného prírodnými živlami, požiarom a ostatnými biotickými a abiotickými činiteľmi. Z pohľadu právnej formy žiadosti podávali prevažne spoločenstvá vlastníkov lesov (18 projektov). Opatrenie tak pomáha zachovať a zveľadiť lesy a zlepšiť ich verejno-prospešnú funkciu.

Opatrenie č. 2.2	Rybné hospodárstvo  (financované z FIFG)
Podopatrenie 2.2.1 Spracovanie rýb a propagácia rybích výrobkov

Hlavný cieľ podopatrenia je zvýšiť konkurencieschopnosť a kvalitu výrobkov z rýb pri znižovaní negatívnych dopadov na životné prostredie. Spôsoby na dosiahnutie cieľa zahŕňajú znižovanie výrobných nákladov, zlepšenie pracovných podmienok, kvality výrobkov a úrovne hygienických podmienok. V opatrení je schválených 6 projektov, pričom ďalších 5 bolo prijatých v rámci druhého kola výziev v roku 2005. Vo vzťahu k disponibilným verejným zdrojom (5 582 tis. Sk) však požiadavka na toto opatrenie (31 701 tis. Sk) prekračuje možnosti podpory podľa tohto podopatrenia. 

Podopatrenie 2.2.2 Akvakultúra

Hlavný cieľ podopatrenia je zvýšiť efektivitu, konkurencieschopnosť a kvalitu chovných zariadení rýb pri súčasnom dodržaní ochrany životného prostredia. Konkurencieschopnosť, zhodne spomínanú v obidvoch podopatreniach, je podľa programu potrebné dosiahnuť znižovaním výrobných nákladov, zvyšovaním produktivity práce, novými technológiami šetrnými k životnému prostrediu v chove rýb. Pre toto podopatrenie sú schválené 3 projekty, pričom sa predpokladá, že bude rekonštruovaných a modernizovaných 5 rybochovných zariadení a sádok. Nepredpokladá sa založenie ďalších sádok. 
V druhom kole výziev v roku 2005 bolo prijatých 15 žiadostí s požiadavkou 79 944 tis. Sk verejných zdrojov. Disponibilné zdroje (52 788 tis. Sk) budú aj v tomto podopatrení vyčerpané.

Opatrenie č. 2.3 Podpora prispôsobenia a rozvoja vidieckych oblastí
podopatrenie 2.3.1 Pozemkové úpravy

Hlavný cieľ podopatrenia je vypracovať a realizovať projekty pozemkových úprav pre nové priestorové a funkčné usporiadanie územia. Je to podopatrenie s vyššou mierou intervencie, teda 80% z celkových oprávnených nákladov predstavujú zdroje EÚ a 20% zdroje SR. Podľa negociačného mandátu EK dôvodom vyššej miery intervencie v podopatrení pozemkové úpravy nie je riešenie otázky rómskej komunity, ale stanovisko EK, v ktorom sa uvádza, že pozemkové úpravy z dôvodu zníženia fragmentácie pozemkového vlastníctva ako základného nástroja a nevyhnutného predpokladu pre akékoľvek aktivity na vidieku vytvoria jednoznačnosťou vlastníctva a organizáciou vidieckej krajiny podmienky pre následné aktivity ako napr. implementáciu operačného programu základná infraštruktúra alebo iných programov štátu v záujme sociálnych alebo etnických skupín obyvateľstva. K 30.06.2005 bolo schválených 59 projektov, z ktorých 17 nepriamo vytvorí podmienky pre zlepšenie postavenia marginalizovaných skupín.  Celková  výška  podpory  na  dotknutých 17 projektov predstavuje 95,6 mil. Sk. Podľa údajov z projektov k 30.6.2005 sa projekty pozemkových úprav realizujú na 115 670 parcelách a výmera dotknutého územia je 89 070 hektárov. V druhom kole výziev v roku 2005 bolo prijatých 22 projektov s požiaddavkou na 123 640 tis. Sk verejných zdrojov. Zatiaľ je iba 32% z celkových limitov na roky 2004-2006 vyčerpaných.

Podopatrenie 2.3.2 Diverzifikácia poľnohospodárskych činností   

Hlavný cieľ podopatrenia je zlepšiť ekonomické príležitosti a sociálne podmienky vidieckeho obyvateľstva a tak zabezpečiť jeho stabilizáciu vo vidieckych oblastiach. Možnosti zahŕňajú najmä vytvorenie alternatívnych zdrojov prijímov, nové pracovné miesta, rekreačné kapacity a zlepšenie úrovne poskytovaných služieb. Z 21 schválených projektov je 20 zameraných na agroturistiku. Absentujú remeslá a výroba a predaj miestnych špecialít. V 13 projektoch je vlastníkom alebo spoluvlastníkom žena, čo predstavuje najvyšší podiel na schválených projektoch spomedzi všetkých opatrení (62%). Záujem o toto podopatrenie pokračuje aj naďalej, keď v prvom kole výziev v roku 2005 bolo prijatých 60 žiadostí s požiadavkou na 530 432 tis. Sk verejných zdrojov. Zostatok limitu 627 476 tis. Sk ešte stále nie je úplne vyčerpaný, ale záujem o investície tohto druhu je zárukou, že diverzifikácia poľnohospodárskych činností prinesie naplnenie vytýčených cieľov. 

Opatrenie č. 2.4	Vzdelávanie

Hlavný cieľ opatrenia je zlepšiť a rozšíriť základné, ako aj špecifické odborné znalosti. Zo 14 schválených projektov je 8 zameraných na získanie skúseností potrebných na riadenie ekonomicky životaschopného podniku, 4 projekty sú zamerané na udržiavanie hygienických štandardov a welfare zvierat. V druhom kole výziev v roku 2005 bolo prijatých 35 žiadostí s požiadavkou na 40 197 tis. Sk verejných zdrojov. Aj v tomto opatrení sa zostávajúce disponibilné verejné prostriedky (81 609 tis. Sk) pomaly vyčerpávajú. Podporené vzdelávacie inštitúcie sa svojimi aktivitami snažia vytvoriť predpoklady pre dosiahnutie čo najväčšieho prínosu v rámci opatrení programu a poskytnúť potrebné znalosti v oblasti zavádzania nových metód v pôdohospodárskych podnikoch, kvality a bezpečnosti potravín, tvorby nových pracovných miest a v neposlednom rade zlepšenie ochrany životného prostredia.

Záverom možno konštatovať, že implementácia Sektorového operačného programu „Poľnohospodárstvo a rozvoj vidieka“ v hodnotenom období i v roku 2004 vzhľadom na množstvo predložených projektov, schválených projektov a súčasne prebiehajúcemu vyplácaniu žiadostí o platbu dáva predpoklad, že finančné prostriedky alokované pre SOP PaRV na roky 2004-2006 operačného programu budú v plnej výške vyčerpané.

Vecné ukazovatele sú  v prílohe č.1.

4. OP Základná infraštruktúra

Ciele a priority
 
Globálnym cieľom OP Základná infraštruktúra je podporiť vyvážený regionálny rozvoj prostredníctvom zvyšovania konkurencieschopnosti regiónov. V tomto operačnom programe je zámer posilniť infraštruktúry centier a ťažísk systému osídlenia SR, ktoré predstavujú póly rozvoja celoštátneho a regionálneho významu. Na jednej strane sa vytvoria lepšie podmienky pre ekonomický rozvoj v regiónoch a na druhej strane sa zabráni ohrozeniu relatívne vyváženej polycentrickej sústave osídlenia SR. Na dosiahnutie globálneho cieľa sa stanovili 
špecifické ciele modernizácia a rozvoj dopravnej infraštruktúry; zlepšenie stavu environmentálnej infraštruktúry a budovanie a rozvoj lokálnej infraštruktúry. K definovaným  špecifickým cieľom sú priradené priority dopravná infraštruktúra, environmentálna infraštruktúra a lokálna infraštruktúra. 

4.1. OP Základná infraštruktúra – dopravná infraštruktúra

Projekt „Výstavba rýchlostnej cesty R1 Rudno nad Hronom – Žarnovica“ je v štádiu výstavby, pričom tu bolo  pridelené  54,559 mil. EUR (celkové náklady aj s neoprávn. sú                                                           67,228 mil. EUR).   Objem kontrahovaných prostriedkov bol  1, 8 mld Sk bez DPH.        Stav čerpania prostriedkov: 158,9 mil. Sk.
S realizáciou stavby sa začalo v auguste 2004, jej ukončenie sa predpokladá v októbri  2006. 
Dĺžka trasy je	5,485 km + 4,470 km, kategória 22,5/80 (100). 

Projekt „Elektrifikácia železničnej trate úseku Zvolen – Banská Bystrica“ je v štádiu výstavby. Bolo pridelených  1,099 mld  Sk, pričom objem kontrahovaných prostriedkov je 
1, 09 mld. Sk bez DPH. 
S realizáciou stavby sa začalo koncom roka 2004, jej ukončenie sa predpokladá v závere r. 2006 (uvedenie do prevádzky je naplánované na r. 2007). 
Stavba je líniového charakteru s celkovou dĺžkou elektrifikácie 21,125 km. 
Projekt „R2 - Ožďany preložka“ je v štádiu výstavby. Objem pridelených prostriedkov bol 41,952 mil. EUR (vrátane neoprávnených nákladov).   Objem kontrahovaných prostriedkov  bol  1,4 mld. Sk s DPH.
S realizáciou stavby sa začalo v decembri 2004, jej ukončenie sa predpokladá v novembri 2006. 
Dĺžka trasy: 6,091 km, kategória  R 11,5/100  pravá polovica.

Projekt „R1 – Žarnovica - Šášovské Podhradie“ bol schválený v 08/2005. Objem pridelených prostriedkov je 57,672 mil. EUR. Výberové konanie sa pripravuje.
 
Projekt „R2 – Figa - obchvat“ bol schválený v 08/2005. Objem pridelených prostriedkov je 876 478 050 SKK. Výberové konanie sa pripravuje.
Dĺžka trasy: 3,308 km

Projekt  „Rozvoj a modernizácia bezpečnostného systému letiska Poprad - Tatry“
Projekt schválený  20.06.2005
V súčasnosti prebieha proces verejného obstarávania na dodávateľa bezpečnostných zariadení 
Celkové oprávnené náklady:		305.260,-    EUR
z toho : ERDF	:			228.945,-    EUR       75%
             ŠR:				  61.052,-    EUR       20%
             vlastné zdroje :                        15.263,-    EUR         5% 

Projekt  „Rozvoj a modernizácia bezpečnostného systému letiska  Sliač“
Projekt schválený  20.06.2005
V súčasnosti prebieha proces verejného obstarávania na dodávateľa bezpečnostných zariadení 
Celkové oprávnené náklady:		305.260,-    EUR
z toho : ERDF	:			228.945,-    EUR       75%
             ŠR:				  61.052,-    EUR       20%
             vlastné zdroje :                        15.263,-    EUR         5%

Projekt  „Rozvoj a modernizácia bezpečnostného systému letiska Piešťany“
Projekt schválený  20.06.2005
V súčasnosti prebieha proces verejného obstarávania na dodávateľa bezpečnostných zariadení 
Celkové oprávnené náklady:		305.260,-    EUR
z toho : ERDF	:			228.945,-    EUR       75%
             ŠR:				  61.052,-    EUR       20%
             vlastné zdroje :                        15.263,-    EUR         5% 

Projekt  „Rozvoj a modernizácia bezpečnostného systému letiska Košice“
Projekt je vo vysokom štádiu prípravy. Schválenie projektu sa predpokladá v septembri 2005. 
V súčasnosti sa pripravujú podklady na vyhlásenie  verejného  obstarávania na dodávateľa bezpečnostných zariadení. 
Celkové oprávnené náklady:		267.105,-    EUR
z toho : ERDF	:			200.329,-    EUR       75%
             ŠR:				  53.421,-    EUR       20%
             vlastné zdroje :                        13.355,-    EUR         5% 

V rámci  projektu  „Technická asistencia“ boli schválené  nasledovné projekty:  
- projekt nelimitovanej TA  „Nákup výpočtovej techniky “ v celkovej sume 2.280.000,-Sk, bol schválený projekt aj ŽoNFP,
- projekt nelimitovanej TA „Zhotovenie propagačných brožúr k dopravným projektom financovaných zo štrukturálnych fondov  EÚ“  v celkovej sume 295.000,-Sk, bol schválený projekt aj ŽoNFP, 
- projekt nelimitovanej TA „Zhotovenie drobných propagačných predmetov s logom Štrukturálne fondy EÚ Dopravná infraštruktúra“ v celkovej sume 297.000,- Sk, bol schválený projekt aj ŽoNFP, 
- projekt nelimitovanej TA „Prezentácia projektov železničnej infraštruktúry spolufinancovaných z fondov EÚ“ v celkovej sume  150.000,- Sk, bol schválený projekt aj ŽoNFP, 
- projekt nelimitovanej TA „Štúdia rozvoja integrovanej dopravy v Košiciach“ v celkovej sume 3.748.500,- Sk, bol schválený projekt aj ŽoNFP, 
- projekt limitovanej TA : „Refundácia platov oprávnených zamestnancov r. 2005“, bol schválený projekt aj ŽoNFP v celkovej sume 12.000.000,-Sk z alokácie r. 2005.

4.2. OP Základná infraštruktúra  - environmentálna infraštruktúra
	
Za obdobie od 22. 3. 2004 do 30. 6. 2005 nebolo vzhľadom na stav realizácie schválených žiadostí o nenávratný finančný príspevok sledované napĺňanie indikátorov. Jednotlivé hodnoty indikátorov budú hodnotené na základe uzavretých zmlúv o nenávratný finančný príspevok podpísaných medzi konečným príjemcom a SORO a po predložení monitorovacích správ konečným prijímateľom v priebehu ďalšieho obdobia implementácie. Vzhľadom na tento stav sú hodnoty uvádzané v prílohe č.1  ako očakávané.

Pre ukazovateľ dĺžka nových kanalizačných sietí je prognózovaná hodnota podľa programového doplnku 800  km a očakávaná hodnota podľa projektov, na ktoré boli uzatvorené zmluvy k 30. 6. 2005, 39.529 km. Pre ukazovateľ počet ekvivalentných obyvateľov (EO) a domácností napojených na novú kanalizačnú sieť a ČOV je prognózovaná hodnota podľa programového doplnku 10425 obyvateľov a očakávaná hodnota podľa projektov, na ktoré boli uzatvorené zmluvy 30. 6. 2005, 7269 obyvateľov. Pre ukazovateľ podiel upravených odpadových vôd na celkovom množstve odpadových vôd je prognózovaná hodnota podľa programového doplnku 96.40%. Očakávanú hodnotu pre tento ukazovateľ nie je možné vyčísliť na úrovni opatrenia, ale len na úrovni projektov, keďže sa jedná o relatívny údaj. Z tohto dôvodu budú na úrovni opatrenia poskytnuté skutočné hodnoty po predložení monitorovacích správ konečným prijímateľom v priebehu ďalšieho obdobia implementácie. Pre ukazovateľ dĺžka nových rozvodov pitnej vody je prognózovaná hodnota  podľa programového doplnku 1800 km a očakávaná hodnota podľa projektov, na ktoré boli uzatvorené zmluvy k 30. 6. 2005, 51.714 km. Pre ukazovateľ počet domácností pripojených k novým rozvodom pitnej vody je prognózovaná hodnota podľa programového doplnku 27000 domácností a očakávaná hodnota podľa projektov, na ktoré boli uzatvorené zmluvy k 30. 6. 2005, 7715 domácností. Pre ukazovateľ zníženie úniku vody z rozvodov pitnej vody je prognózovaná hodnota  podľa programového doplnku 21.90%. Očakávanú hodnotu pre tento ukazovateľ nie je možné vyčísliť na úrovni opatrenia, ale len na úrovni projektov, nakoľko sa jedná o relatívny údaj. Z tohto dôvodu budú na úrovni opatrenia poskytnuté skutočné hodnoty po predložení monitorovacích správ konečným prijímateľom v priebehu ďalšieho obdobia implementácie. 

Pre ukazovateľ počet zariadení s nainštalovanými alebo zmodernizovanými technológiami znižujúcimi znečistenie ovzdušia je prognózovaná hodnota podľa programového doplnku 8 zariadení a očakávaná hodnota podľa projektov, na ktoré boli uzatvorené zmluvy k 30. 6. 2005, 4 zariadenia. Pre ukazovateľ zníženie emisií znečisťujúcich látok a skleníkových plynov je prognózovaná hodnota podľa programového doplnku –5% a pre ukazovateľ zníženie koncentrácie znečisťujúcich látok v ovzduší je prognózovaná hodnota podľa programového doplnku tiež –5% . Očakávané hodnoty pre tieto dva ukazovatele nie je možné vyčísliť na úrovni opatrenia, ale len na úrovni projektov, nakoľko sa jedná o relatívny údaj. Z tohto dôvodu budú na úrovni opatrenia poskytnuté skutočné hodnoty po predložení monitorovacích správ konečným prijímateľom v priebehu ďalšieho obdobia implementácie.

Pre ukazovateľ počet vybudovaných alebo zmodernizovaných zariadení na triedenie odpadu a zariadení na zhodnocovanie odpadov je prognózovaná hodnota podľa programového doplnku 55 zariadení a očakávaná hodnota podľa projektov, na ktoré boli uzatvorené zmluvy k 30. 6. 2005, 7 zariadení. Pre ukazovateľ množstvo vytriedeného a zhodnoteného odpadu je prognózovaná hodnota podľa programového doplnku 1100000 ton a očakávaná hodnota podľa projektov, na ktoré boli uzatvorené zmluvy k 30. 6. 2005, 35000 ton. Pre ukazovateľ zníženie podielu skládkového odpadu z celej produkcie odpadu je prognózovaná hodnota podľa programového doplnku 22% . Očakávanú hodnotu pre tento ukazovateľ nie je možné vyčísliť na úrovni opatrenia, ale len na úrovni projektov, nakoľko sa jedná o relatívny údaj. Z tohto dôvodu budú na úrovni opatrenia poskytnuté skutočné hodnoty po predložení monitorovacích správ konečným prijímateľom v priebehu ďalšieho obdobia implementácie.	

Pre ukazovateľ počet vybudovaných alebo zrekonštruovaných objektov pre účely ochrany prírody a krajiny je prognózovaná hodnota podľa programového doplnku 27 objektov a očakávaná hodnota podľa projektov, na ktoré boli uzatvorené zmluvy k 30. 6. 2005, 30 objektov. Pre ukazovateľ chránené územia, ktoré majú vypracované/zrealizované riadiace plány je prognózovaná hodnota podľa programového doplnku 50% . Očakávanú hodnotu pre tento ukazovateľ nie je možné vyčísliť na úrovni opatrenia, ale len na úrovni projektov, nakoľko sa jedná o relatívny údaj. Z tohto dôvodu budú na úrovni opatrenia poskytnuté skutočné hodnoty po predložení monitorovacích správ konečným prijímateľom v priebehu ďalšieho obdobia implementácie. Pre ukazovateľ chránené územia, v ktorých bol zlepšený stav ochrany je prognózovaná hodnota podľa programového doplnku 10%. Očakávanú hodnotu pre tento ukazovateľ nie je možné vyčísliť na úrovni opatrenia, ale len na úrovni projektov, nakoľko sa jedná o relatívny údaj. Z tohto dôvodu budú na úrovni opatrenia poskytnuté skutočné hodnoty po predložení monitorovacích správ konečným prijímateľom v priebehu ďalšieho obdobia implementácie. 

Vecné ukazovatele sú  v prílohe č.1.

4.3. OP Základná infraštruktúra - lokálna infraštruktúra

V rámci tejto priority  bola zverejnená vôbec prvá výzva v SR, a to už 19. januára 2004.

Podopatrenie 3.1.1 Budovanie a rozvoj školskej infraštruktúry
V hodnotenom období bolo v rámci tohto podopatrenia doteraz schválených 59 projektov. MVRR SR uzatvorilo 57 zmlúv o poskytnutí nenávratného finančného príspevku, 2 zmluvy sú v štádiu prípravy. Nakontrahované prostriedky tvoria 724 447 000 Sk. Väčšina konečných prijímateľov už vyhlásila resp. aj ukončila verejné obstarávanie na dodávateľa. Táto skutočnosť znamená aj zmenu v rozpočtoch projektov. V prevládajúcom počte prípadov sa suma rozpočtu po verejnom obstarávaní znížila. Zmeny nastali aj v plánovaných harmonogramoch prác. MVRR SR teda pristúpilo k podpisu dodatkov k zmluvám, ktoré upravujú rozpočty a harmonogramy projektov a zároveň zohľadňujú nové ustanovenia aktualizovanej Koncepcie systému finančného riadenia štrukturálnych fondov. Po ich podpise začal proces čerpania finančných prostriedkov na stavebné práce. V súčasnosti bolo ukončené celkové hodnotenie projektov za podopatrenie školská infraštruktúra z II. kola s termínom uzávierky 23.4.2004. T.z. projekty boli posúdené externými aj internými hodnotiteľmi a v súčasnosti sú pripravované podklady na zasadanie Výberovej komisie.

Podopatrenie 3.1.2 Budovanie a rozvoj zdravotníckej infraštruktúry
V tomto podopatrení bolo doteraz uzatvorených 6 zmlúv a rovnako boli pripravené dodatky k zmluvám o NFP, zohľadňujúce nové rozpočty  a harmonogramy projektov, ktoré vzišli po verejnom obstarávaní.  Nakontrahovaných bolo spolu 273 905 000 Sk. Predbežne budú projekty za sociálnu a zdravotnícku infraštruktúru predmetom špecifického hodnotenia v septembri 2005. Dňa 6.7.2005 bola vyhlásená výzva na predkladanie projektov za podopatrenie 3.1.2 zdravotnícka infraštruktúra.  Táto potreba sa vynorila po schválení zmien programového doplnku monitorovacím výborom. Ide o upresnenie definície konečných prijímateľov a subjektov v ich pôsobnosti. Žiadateľmi v tejto výzve sú: obce, mestá, samosprávna kraje a zdravotnícke zariadenia fungujúce ako neziskové organizácie pôsobiace vo verejnom záujme podľa zákona NR SR č. 13/2002 Z. z. o podmienkach premeny niektorých rozpočtových organizácií  na neziskové organizácie poskytujúce všeobecne prospešné služby (transformačný zákon).

Subjektmi v ich pôsobnosti sú zdravotnícke zariadenia, ktoré sú v zriaďovateľskej pôsobnosti samosprávnych krajov a obcí podľa  zákona NR SR č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky a majú formu neziskovej organizácie založenej podľa zákona NR SR č. 213/1997 Z. z.: 
•	Polikliniky
•	Nemocnice I. typu, nemocnice s poliklinikou I. typu
•	Nemocnice II. typu, nemocnice s poliklinikou II. typu
•	Ambulancie
•	Špecializované zariadenia ambulantnej starostlivosti
K termínu 19. 8. 2005 bol prijatý len 1 projekt.

Podopatrenie 3.1.3 Budovanie a rozvoj sociálnej infraštruktúry

V hodnotenom období bolo schválených 7 projektov, z každého samosprávneho kraja jeden, z celkového počtu 30 prijatých v prvom kole. Všetci žiadatelia boli individuálne pozvaní na prerokovanie podmienok podpisu zmluvy. V súčasnosti sa pripravuje ich podpis v celkovej požadovanej sume 70 845 489 Sk.
Predbežne budú projekty za sociálnu a zdravotnícku infraštruktúru predmetom špecifického hodnotenia v septembri 2005.

Podopatrenie 3.1.4 Budovanie a rozvoj kultúrnej infraštruktúry

V roku 2004 vo všetkých troch kolách príjmu žiadostí riadiaci orgán MVRR SR dostal celkom 282 žiadostí v celkovom objeme požiadaviek 3,1 mld. Sk. V roku 2005 bolo ukončené vyhodnotenie I. kola, v rámci ktorého bolo schválených 19 projektov a  podpísaný rovnaký počet zmlúv. Nakontrahovaná suma predstavuje 163 537 303 Sk. Rovnako ako v ostatných podopatreniach, aj v tomto prípade sú podpisované dodatky k zmluvám s novými rozpočtami. V 1. polroku 2005 prebiehalo špecifické hodnotenie projektov kultúrnej infraštruktúry z II. kola. Ukončenie hodnotenia  predpokladá MVRR SR v septembri 2005. Následne prikročí k hodnoteniu III. kola. 

Opatrenie 3.2 Budovanie a rozvoj informačnej spoločnosti pre verejný sektor

V rámci tohto podopatrenia bola zverejnená 23.9.2004 priebežná výzva „blok B: Použitie internetu na podporu regionálnej politiky a rozvoj regionálneho digitálneho obsahu“. Počet prijatých žiadostí (blok B) je 13. Z dôvodu nízkej aktivity zo strany konečných prijímateľov pristúpilo MVRR SR  dňa 1.augusta 2005 k aktualizácii výziev na predkladanie projektov. V rámci bloku A „Poskytnutie lacného a bezpečného pripojenia na Internet v regiónoch“  a bloku b „Použitie internetu na podporu regionálnej politiky a rozvoj regionálneho digitálneho obsahu“ bol zadefinovaný dátum uzávierky predkladaných žiadostí 30. september 2005. V rámci aktualizovanej výzvy na predkladanie projektov blok E „Národné projekty informačnej spoločnosti“ boli doplnení oprávnení koneční prijímatelia na základe rozhodnutia monitorovacieho výboru pre Operačný program Základná infraštruktúra o Úrad vlády SR a Úrad pre dohľad nad zdravotnou starostlivosťou. K 30. júnu 2005 obdržal riadiaci orgán OPZI 19 žiadostí o nenávratný finančný príspevok v rámci opatrenia 3.2 Budovanie a rozvoj informačnej spoločnosti pre verejný sektor. Celková suma obdržaných projektov k 30. júnu 2005 predstavuje 188 893 039 Sk, čo predstavuje priližne 36,28 % z celkových alokovaných prostriedkov na opatrenie 3.2. Dňa 20. júla 2005 zasadla výberová komisia pre opatrenie 3.2 OPZI. Z celkového počtu 15 projektov, ktoré jej boli predložené, komisia rozhodla o schválení 11 projektov v celkovej hodnote 78.269.570,- Sk (2.059.726,- EUR pri prepočte 38Sk/EUR). V súčasnosti prebiehajú konzultácie a príprava tzv. Národných projektov informačnej spoločnosti, ktorých predloženie zo strany jednotlivých ministerstiev predpokladá odbor realizácie programov regionálneho rozvoja v rámci bloku E v celkovej hodnote 171 mil. Sk v priebehu druhého polroka 2005.

Opatrenie 3.3 Budovanie a rozvoj inštitucionálnej infraštruktúry v oblasti regionálnej politiky

K 30.6.2005 bolo prijatých 48 žiadostí o NFP v celkovej požadovanej sume 95 613 914 Sk. Dňa 17.6.2005 zasadala výberová komisia, kde bolo schválených 28 projektov v celkovej sume 44 966 187 Sk.

Opatrenie 3.4 Renovácia a rozvoj obcí
 Výzva na predkladanie žiadostí o NFP zo štrukturálnych fondov pre opatrenie 3.4 Renovácia a rozvoj obcí OPZI bola vyhlásená 15.11.2004  a do 30.6.2005 bolo v dvoch termínoch uzávierky prijímania žiadostí o NFP prijatých úhrnom 1 128 žiadostí.  Dňom 1.7.2005 bola výzva na opatrenie 3.4 OPZI pre veľký počet prijatých žiadostí pozastavená. Do 31.7.2005 prebehlo formálne a vecné hodnotenie 568 žiadostí prijatých do termínu prvej uzávierky prijímania žiadostí pre toto opatrenie. Neboli  teda ešte schválené žiadne žiadosti. Z tohto dôvodu nie je ešte možné vyhodnotiť plnenie ukazovateľov, ani vyplniť všetky stĺpce priloženej tabuľky.
   
K 30.6.2005 bolo za Prioritu 3 – Lokálna infraštruktúra schválených 109 projektov na realizáciu v celkovej sume 1 668 740 161 Sk, kde nie sú zaradené projekty z opatrení 3.2  a 3.3, keďže výberová komisia zasadala až po tomto termíne. Suma hodnôt nakontrahovaných projektov – zmluva podpísaná v SKK k 30.6.2005 je 1 550 944 512 Sk

Vecné ukazovatele sú  v prílohe č.1.

5. SOP Ľudské zdroje

Ciele a priority

Globálnym cieľom je rast zamestnanosti založený na kvalifikovanej a flexibilnej pracovnej sile. SOP má tri špecifické ciele: zvýšenie zamestnanosti a pružnosti trhu práce; rozvoj inkluzívneho trhu práce a rovnosti príležitostí; zvýšenie kvalifikačného potenciálu a adaptability zamestnancov. Dosiahnutie stanovených cieľov bude zabezpečené cez tri priority:  rozvoj aktívnej politiky trhu práce;  posilnenie sociálnej inklúzie a rovnosti príležitostí na trhu práce; zvýšenie kvalifikácie a adaptability zamestnancov a osôb vstupujúcich na trh práce.

SOP ĽZ     MPSVR SR

Implementácia národných projektov  

NP I - Podpora zamestnávania nezamestnaných s dôrazom na dlhodobo nezamestnaných a znevýhodnené skupiny na trhu práce
Od začiatku roka 2005 úrady PSVR zabezpečili poskytnutie príspevku na začatie podnikania (príspevok na začatie vykonávania alebo prevádzkovania SZČ - § 49 zákona č. 5/2004 Z.z. o službách zamestnanosti) pre  4 744  uchádzačov o zamestnanie v dohodnutom objeme takmer 292 223000,- Sk. Od začiatku realizácie projektu v roku 2004 až do 25. 6. 2005 bolo spolu vytvorených 11 026 pracovných miest na samozamestnanie s celkovou dohodnutou sumou 658 095 000,- Sk. Záujem uchádzačov o zamestnanie o poskytovanie príspevku naďalej pretrváva, najmä v oblasti služieb. 

Od začiatku roka 2005 má kontrahovanie objemu finančných prostriedkov na realizáciu NP I stúpajúcu tendenciu, oproti roku 2004 v porovnaní s rovnakým obdobím sa zvýšil počet žiadostí zamestnávateľov o poskytnutie príspevku podľa § 50 (Zákon č. 5/2004 Z. z. o službách zamestnanosti) na zamestnávanie znevýhodnených uchádzačov o zamestnanie. K termínu 25. 6. 2005 dohodli úrady práce, sociálnych vecí a rodiny so zamestnávateľmi vytvorenie 1 988 pracovných miest pre znevýhodnených uchádzačov o zamestnanie. Dohodnutá suma od začiatku roka  2005 dosiahla výšku takmer  144 523 000,- Sk. V rámci projektu bolo od začiatku jeho realizácie v roku 2004 do 25. 6. 2005  dohodnuté vytvorenie 4 404 pracovných miest pre znevýhodnených uchádzačov o zamestnanie. Celková dohodnutá suma na tieto miesta predstavuje výšku 305 686 000,- Sk.

NP  II - Podpora zamestnávania občanov so zdravotným postihnutím 

Od začiatku roka 2005 bolo predložených 92 žiadostí o poskytnutie príspevku na zriadenie chránenej dielne alebo chráneného pracoviska a na ich zachovanie (§ 56 Zákona č. 5/2004 Z. z. o službách zamestnanosti), pričom úrady práce sociálnych vecí a rodiny uzatvorili 70 dohôd o poskytnutí príspevkov na vytvorenie 135 pracovných miest s celkovým dohodnutým príspevkom 21 836 000,- Sk. V období od začiatku realizácie do 31. decembra 2004 boli uzatvorené dohody na vytvorenie 140 pracovných miest s celkovým dohodnutým príspevkom 19 243 261 Sk. Z uvedených údajov je zrejmý  rastúci záujem o podporu zriadenia chránenej dielne alebo chráneného pracoviska, ktorý vyplynul zo zmeny legislatívnych podmienok poskytovania príspevkov, ako aj z možnosti poskytovania príspevkov prostredníctvom novej schémy minimálnej pomoci.

V rámci príspevku občanovi so zdravotným postihnutím na prevádzkovanie alebo vykonávanie samostatnej zárobkovej činnosti (§57 Zákona č. 5/2004 Z. z. o službách zamestnanosti) bolo od začiatku roka 2005  predložených 138 žiadostí o poskytnutie príspevku, pričom úrady PSVR uzatvorili 121 dohôd o poskytnutí príspevkov na začatie samostatnej zárobkov činnosti s celkovým dohodnutým príspevkom 17 825 000,- Sk. Ku koncu roka 2004 bolo od začiatku realizácie projektu uzatvorených 120 dohôd s celkovým dohodnutým príspevkom 11 979 458,- Sk. Zvýšený záujem o poskytovanie príspevkov pretrváva vplyvom poskytovania príspevku formou paušálu. V období od začiatku realizácie do 25. júna 2005 bolo uzatvorených 29 dohôd o poskytovaní príspevku na činnosť 39 pracovných asistentov (§ 59   ) s celkovým dohodnutým príspevkom   5 547 467,-  Sk. 

Od začiatku roka 2005 bolo predložených 1.148 žiadostí o poskytnutie príspevku na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov (§ 60 Zákona č. 5/2004 Z. z. o službách zamestnanosti ) v celkovej sume 165.456.093 Sk na udržanie 2.952 pracovných miest. Mnohé z uvedených žiadostí však budú posudzované v rámci schémy pomoci de minimis č. DM-2/05, ktorá bola zverejnená v  Obchodnom vestníku dňa 31.3.2005 ( je potrebné žiadať doplňujúce informácie resp. doklady od žiadateľov, teda uvedené žiadosti budú vybavované postupne ).

NP III - Vzdelávanie a príprava nezamestnaných pre trh práce (VzPrTP) 

V prvom polroku r. 2005  bolo prijatých 33 659 žiadostí uchádzačov o zamestnanie. Z celkového počtu 367 dohôd uzatvorených so vzdelávacími ustanovizňami bolo do VzPrTP zaradených  5 860 uchádzačov o zamestnanie. Na dohody bol poskytnutý príspevok vo výške 42 302 214,- Sk.
V roku 2004 bolo celkovo prijatých 68 384 žiadostí uchádzačov o zamestnanie. Z celkového počtu 1 521 dohôd uzatvorených so vzdelávacími ustanovizňami bolo do VzPrTP zaradených  27 739 uchádzačov o zamestnanie. Na dohody bol poskytnutý príspevok vo výške                  196 973 026,- Sk.
Celkovo bolo za celú dobu realizácie projektu do 30. júna 2005 prijatých 102 043 žiadostí uchádzačov o zamestnanie. V rámci 1 888 uzatvorených dohôd bolo do aktivít vzdelávania a prípravy nezamestnaných pre trh práce zapojených 33 599 uchádzačov o zamestnanie a poskytnutý celkový príspevok vo výške 239 275 240,- Sk.

NP V - Aktivácia nezamestnaných a nezamestnaných s nízkou motiváciou odkázaných na dávku v hmotnej núdzi

Úrady práce, sociálnych vecí a rodiny od začiatku jeho realizácie do 25. 6. 2005 uzatvorili 15 227 dohôd a doplnkov s obcami, právnickými a fyzickými subjektmi a s mimovládnymi organizáciami. Z tohto počtu bolo 10 263 dohôd a doplnkov uzatvorených v roku 2004 a 4 964 dohôd a doplnkov v roku 2005. 
K termínu 25.6.2005 sa v rámci dohôd týkajúcich sa aktivačnej činnosti vytvorilo 371 974 miest pre uchádzačov o zamestnanie, pričom v roku 2004 bolo vytvorených  238 050 miest pre uchádzačov o zamestnanie na aktivačnej činnosti a v roku 2005 bolo dohodnuté aktivizovanie 133 924 uchádzačov o zamestnanie. 
Od začiatku realizácie Národného projektu č. V  boli dohody o poskytnutí príspevkov na aktivačnú činnosť uzatvorené v celkovej výške 1 856 826 395,- Sk, pričom v roku 2005 v období do 25. 6. 2005 bola celková dohodnutá výška príspevku spolu 828 652 558 Sk a v roku 2004 dosiahla dohodnutá suma výšku 1 028 173 837 Sk.
V prípade národného projektu č. V treba pripomenúť, že jeho realizácia prebieha  v súlade s   plánom a cieľ počtu uchádzačov o zamestnanie na aktivačnej činnosti bol prekročený už v roku 2004.

NP  VII - Zvýšenie rozsahu a kvality služieb zamestnanosti prostredníctvom informačných poradenských a odborných poradenských nástrojov a služieb

Keďže realizácia NP VII. bola ukončená  30. júna 2005,  projektové aktivity skončili 31.mája 2005 a do 30. júna 2005 prebiehalo dofinancovávanie projektov  rámci NP VII. Úrady práce, sociálnych vecí a rodiny realizovali v rámci  NP VII  v období júl 2004 až jún 2005 428 projektov , z toho 109 interných  projektov  realizovaných zamestnancami úradov PSVaR a 319 externých projektov  realizovaných dodávateľsky ( podľa §43 zákona 5/2004 o službách zamestnanosti), do ktorých bolo zaradených 280 745 klientov, z toho 234 628 uchádzačov o zamestnanie, 656 záujemcov o zamestnanie a 45 461 iných klientov (žiaci, študenti, výchovní poradcovia, zamestnávatelia), s plánovaným čerpaním finančných  prostriedkov vo výške 120 143 781,80 Sk  (rozpočet projektu bol 140 000 000,- Sk).  Z uchádzačov o zamestnanie bolo zaradených do projektov   7 161 občanov so zdravotným postihnutím. Z počtu 319 externých projektov  bolo 14 projektov  realizovaných v rámci nadregionálneho projektu s celoslovenskou pôsobnosťou. 

V rámci interných a externých projektov  boli poskytnuté odborné poradenské služby 104 314  uchádzačom o zamestnanie (149 % z cieľového počtu 70 000 klientov) a vypracované individuálne akčné plány pre 85 910 uchádzačov o zamestnanie ( 123 % z cieľového počtu 70 000 uchádzačov o zamestnanie) . Informačné a poradenské služby boli poskytnuté 176 431 klientom (88 % zo stanoveného počtu 200 000 klientov).  S ohľadom na túto skutočnosť  bol k sledovanému obdobiu  počet poskytnutých odborných poradenských služieb prekročený o 49 % a  počet vypracovaných individuálnych akčných plánov viac ako o 23 % vzhľadom na počet  70 000 klientov, ktorý bol stanovený v ukazovateľoch úspešnosti realizácie NP VII  v čase  jeho ukončenia v júni 2005.  

Počas realizácie projektov  v rámci  NP VII SOP ĽZ  sa umiestnilo na trhu práce celkovo 41 389  uchádzačov o zamestnanie, z toho 21 108 uchádzačov o zamestnanie (UoZ) prostredníctvom odborných poradenských služieb a 20 281 UoZ prostredníctvom  informačných a poradenských služieb, čo predstavuje  17,7 %  z  234 628 UoZ  zaradených v projektoch. Zo 41 389 UoZ umiestnených na trhu práce bolo 8 753 dlhodobo nezamestnaných, čo predstavuje  2,7% zo všetkých 234 628 UoZ zaradených v projektoch a 13% z 66 904 dlhodobo nezamestnaných UoZ zaradených do projektov  v rámci NP VII.

NP  VIII -  Zvýšenie rozsahu a kvality poskytovania sprostredkovateľských služieb

V sledovanom období prebiehalo na úradoch PSVR  poskytovanie príspevku pre uchádzačov o zamestnanie. Príspevok slúži na úhradu nákladov, resp. na úhradu časti nákladov, ktoré vznikli UoZ pri zamestnaní sa prostredníctvom sprostredkovateľa zamestnania za úhradu, t.j. právnickej osoby alebo fyzickej osoby, ktorá vykonáva sprostredkovanie zamestnania za úhradu v zmysle ustanovenia  § 25 zákona č. 5/2004 Z.z. o službách zamestnanosti  a vyhlášky MPSVR SR č. 31/2004 Z.z. v znení neskorších predpisov, ktorou sa vykonáva § 69, ods. 1 uvedeného zákona.

NP  IX - Absolventská prax  

Od začiatku realizácie projektu až do  25.06.2005 prijali úrady práce, sociálnych vecí a rodiny celkovo 10 681 žiadostí zamestnávateľov o poskytnutie  príspevku na zabezpečenie vykonávania absolventskej praxe pre 27 652 miest pre absolventov škôl. V tomto období úrady práce sociálnych vecí a rodiny uzatvorili so zamestnávateľmi 9 699 dohôd na 19 814 miest na výkon absolventskej praxe. V roku 2005 bolo v období od 1. januára 2005 do 25. júna prijatých 5 482 žiadostí a  uzatvorených 4 774 dohôd na 9 607 miest na výkon absolventskej praxe.

Implementácia dopytovo orientovaných projektov

Výzva č. SOP ĽZ - 2004/1.3/01 ( Rozvoj vzdelávania a prípravy uchádzačov o zamestnanie s cieľom zlepšiť ich možnosti na trhu práce ). Na základe vyhlásenej výzvy zo dňa 20. mája 2004 RO dostal spolu 117 Žiadostí o poskytnutie NFP. Zmluva bola podpísaná v rámci 32 projektov, kde celková suma finančných prostriedkov predstavuje 90,886,817,-Sk.  

výzva č. sOP ĽZ - 2004/1.3/02 ( Rozvoj vzdelávania a prípravy uchádzačov o zamestnanie s cieľom zlepšiť ich možnosti na trhu práce ). Na základe vyhlásenej výzvy zo dňa 19. augusta 2004 RO dostal spolu 100 Žiadostí o poskytnutie NFP. 

Výzva č. SOP ĽZ - 2004/2.2/01 ( Odstránenie prekážok rovnosti mužov a žien na trhu práce s dôrazom na zosúladenie pracovného a rodinného života ). Na základe vyhlásenej výzvy zo dňa 20. mája 2004 RO dostal 28 Žiadostí o poskytnutie NFP. Zmluva bola podpísaná v rámci 15 projektov, celková suma finančných prostriedkov predstavuje 58,097,492,-Sk.  

Výzva č. SOP ĽZ - 2004/2.2/02 ( Odstránenie prekážok rovnosti mužov a žien na trhu práce s dôrazom na zosúladenie pracovného a rodinného života ). RO na základe výzvy vyhlásenej 19. augusta 2004 dostal spolu 44 Žiadostí o poskytnutie NFP. Väčší záujem žiadateľov bol spôsobený aj rozšírením oprávnených aktivít o vzdelávanie cieľovej skupiny opatrenia. V marci 2005 schválila výberová komisia spolu 21 projektov, na ktoré boli podpísané  zmluvy s konečnými prijímateľmi.

Výzva č. SOP ĽZ - 2004/3.2/01 ( Zvýšenie rozsahu, zlepšenie a širšie poskytovanie ďalšieho vzdelávania s cieľom zlepšiť kvalifikáciu a adaptabilitu zamestnancov ). 	RO na základe výzvy vyhlásenej dňa 20. mája 2004 prijal spolu 66 Žiadostí o poskytnutie NFP.  Zmluva bola podpísaná v rámci  28 projektov, celková suma finančných prostriedkov predstavuje 102 456 664,-Sk.  

Výzva č. SOP ĽZ - 2004/3.2/02 ( Zvýšenie rozsahu, zlepšenie a širšie poskytovanie ďalšieho vzdelávania s cieľom zlepšiť kvalifikáciu a adaptabilitu zamestnancov ). 	Dňa 19. augusta 2004 RO SOP ĽZ vyhlásil výzvu zameranú výlučne na súkromný sektor pričom hornú hranicu nenávratného finančného príspevku na jeden projekt zvýšil zo 6 mil. na 20 mil. Sk. RO na základe výzvy obdržal spolu 72 Žiadostí o poskytnutie NFP. Proces hodnotenia prebehol v júni 2005, pričom bolo schválených  17 projektov  a 23 projektov  bolo schválených podmienečne.

SOP ĽZ   MŠ SR

V rámci výzvy č. SOP ĽZ–SORO–2004–4/A, ktorú Odbor pre ESF sekcie európskej integrácie MŠ SR zverejnil dňa 28. októbra 2004, boli dňa 4. marca 2005 schválené 3 žiadosti v celkovom objeme schválených finančných prostriedkov 4 263 394,80 Sk. 

V rámci výzvy č. SOP ĽZ-2004-SORO-4, ktorú Odbor pre ESF sekcie európskej integrácie MŠ SR zverejnil dňa 13. októbra 2004, riadiaci orgán, t.j. MPSVR SR dňa 27. apríla 2005 schválil 133 žiadostí v celkovom objeme schválených finančných prostriedkov 400 165 535,799 Sk, z toho za opatrenie 3.1 bolo schválených 47 žiadostí, za opatrenie 3.2 56 žiadostí a za podopatrenie 3.3.A 30 žiadostí, pričom riadiaci orgán súhlasil s prekročením finančnej alokácie pre podopatrenie 3.3.A zo 60 mil. Sk na 91 076 760,40 Sk (list č. 1238/05-II/1 zo dňa 27. apríla 2005). 

Dňa 21. marca 2005 Odbor pre ESF sekcie európskej integrácie MŠ SR zverejnil výzvu na predkladanie žiadostí o nenávratný finančný príspevok z ESF pre Prioritu 3 v rámci Sektorového operačného programu Ľudské zdroje č. SOP ĽZ-2005-SORO-1 pre dopytovo-orientované projekty. V rámci tejto výzvy bolo predložených spolu 290 žiadostí.

Dňa 21. marca 2005 Odbor pre ESF sekcie európskej integrácie MŠ SR zverejnil výzvu na predkladanie žiadostí o poskytnutie nenávratného finančného príspevku z ESF pre súkromný sektor v rámci schémy pomoci de minimis pre Prioritu 3 v rámci Sektorového operačného programu Ľudské zdroje č. SOP ĽZ–2005–SORO–2. V rámci tejto výzvy bolo predložených spolu 15 žiadostí.

 Realizácia  národných projektov /individuálne projekty, priame zadanie/

Priamym zadaním bez zverejnenia výzvy sa realizuje národný projekt „Poskytovanie stredoškolských štipendií pre žiakov stredných škôl, ktorých rodičia sú odkázaní na dávku v hmotnej núdzi“ v rámci Sektorového operačného programu Ľudské zdroje, priorita 3, opatrenie 3.1. Konečným prijímateľom je Ústav informácií a prognóz školstva. Začiatok realizácie projektu je 1. jún 2004 a predpokladané ukončenie projektu 28. február 2006. Celkové náklady na projekt predstavujú 401 274, 25 tis. Sk. 
V roku 2004 bola UIPŠ poskytnutá zálohová platby vo výške 50 mil. SKK. 
V sledovanom období prebiehalo zúčtovanie prvej zálohovej platby prostredníctvom šiestich žiadostí KP o zúčtovanie zálohovej platby, ktoré boli definitívne predložené na SO/RO dňa 24. marca 2005. Zúčtovanie spočíva v kontrole správnosti predložených zúčtovacích dokladov. V lehote do 30. júna 2005 boli zúčtované a Ministerstvom financií SR certifikované 3 žiadosti v požadovanom objeme 17 318 783,3 Sk z toho bolo oprávnených 11 771 716,09 Sk.	
V sledovanom období prebieha realizácia nasledovných národných projektov MŠ SR, ktoré boli predložené v rámci uzavretej výzvy MŠ SR č. SOP ĽZ 3–2004–SORO–NP 1:
•	„Tvorba, rozvoj a implementácia otvoreného systému celoživotného vzdelávania v SR pre trh práce“ v rámci Sektorového operačného programu Ľudské zdroje, priorita 3, opatrenie 3.2. Konečným prijímateľom je Academia Istropolitana. Začiatok realizácie projektu je 1. december 2004 a predpokladané ukončenie projektu 31. decembra 2006. Celkové náklady na projekt predstavujú 70 937 200 Sk. Hlavným cieľom projektu je vytvorenie politiky a systému celoživotného vzdelávania a vybudovanie celoslovenskej špecializovanej štruktúry na jej implementáciu.
•	„Kurikulárna transformácia vyučovania všeobecnovzdelávacej zložky stredoškolského vzdelávania v procese prípravy mládeže pre požiadavky trhu práce“ v rámci Sektorového operačného programu Ľudské zdroje, priorita 3, opatrenie 3.1. Konečným prijímateľom je Štátny pedagogický ústav. Začiatok realizácie projektu je 1. december 2004 a predpokladané ukončenie projektu 31. decembra 2006. Celkové náklady na projekt predstavujú 19 143 160 Sk. Hlavným cieľom projektu je transformácia systému odborného vzdelávania vo všeobecnovzdelávacích predmetoch k potrebám trhu práce s dôrazom na potreby spoločnosti založenej na vedomostiach.
•	„Zlepšenie úrovne merania a monitorovania kvality vzdelávania v procese prípravy mládeže pre požiadavky trhu práce“ v rámci Sektorového operačného programu Ľudské zdroje, priorita 3, opatrenie 3.1. Konečným prijímateľom je Štátny pedagogický ústav. Začiatok realizácie projektu je 1. december 2004 a predpokladané ukončenie projektu 31. decembra 2006. Celkové náklady na projekt predstavujú 32 744 500 Sk. Hlavným cieľom projektu je vybudovať odborné pracovisko zabezpečujúce pravidelné monitorovanie kvality vzdelávania na vstupe do všeobecného a odborného vzdelávania a prípravy a na jeho výstupe.
•	„Prehĺbenie efektívnosti vyučovania cudzích jazykov v súvislosti so vstupom Slovenska do Európskej únie“ v rámci Sektorového operačného programu Ľudské zdroje, priorita 3, opatrenie 3.1. Konečným prijímateľom je Štátny pedagogický ústav. Začiatok realizácie projektu je 1. december 2004 a predpokladané ukončenie projektu 31. december 2006. Celkové náklady na projekt predstavujú 13 588 500 Sk. Hlavným cieľom projektu je zabezpečiť nadväznosť vyučovania cudzích jazykov na jednotlivých stupňoch a typoch škôl za účelom zlepšenia celkovej úrovne dosahovaných výsledkov.
•	„Zvýšenie kvalifikačného potenciálu príslušníkov rómskej komunity zavedením nového študijného zamerania „Romistika“ do systému vzdelávania stredných škôl“ v rámci Sektorového operačného programu Ľudské zdroje, priorita 3, opatrenie 3.1. Konečným prijímateľom je Štátny pedagogický ústav. Začiatok realizácie projektu je 1. marec 2005 a predpokladané ukončenie projektu 31. december 2006. Celkové náklady na projekt predstavujú 9 519 394 Sk. Projekt predpokladá vytvorenie nového študijného zamerania, ktoré v súčasnosti nie je možné študovať na žiadnej strednej škole v Európe. Absolventi štúdia zamerania „Romistika“ získajú okrem všeobecnej kvalifikácie (všeobecnovzdelávacie predmety vrátane cudzích jazykov) aj kvalifikáciu z predmetov Romistiky – budú kvalifikovane ovládať rómsky jazyk, rómsku literatúru a históriu, ako nevyhnutné predpoklady pre pôsobenie v rómskych komunitách a v inštitúciách zaoberajúcich sa rómskou problematikou.

V rámci sledovaného obdobia SORO obdržalo v poradí druhé monitorovacie správy za všetky predmetné národné projekty k 30. júnu 2005 za obdobie marec až máj 2005. Projekty prebiehajú z vecného hľadiska bez väčších problémov, avšak určité problémy sa vyskytujú pri finančnom riadení projektov vyplývajúce z relatívne nízkej výšky zálohovej platby a povinnosti mesačného zúčtovávania zálohových platieb. Obidve záležitosti sú už v štádiu riešenia – boli uskutočnené rokovania s Platobným orgánom za účasti všetkých dotknutých rezortov a boli navrhnuté aj konkrétne riešenia. Konkrétnejšie údaje o realizovaných národných projektoch získa SORO počas kontroly fyzickej realizácie a monitorovacej návštevy národných projektov plánovaných na 13. - 14. júla 2005 (Štátny pedagogický ústav) a 26. júla 2005 (Academia Istropolitana). 

Vecné ukazovatele sú  v prílohe č.1.

6. Jednotný programový dokument NUTS II Bratislava Cieľ 3

Ciele a priority

Globálnym cieľom programu je zvyšovanie konkurencieschopnosti Bratislavského regiónu prostredníctvom rozvoja ľudských zdrojov. Tento je podporovaný špecifickými  cieľmi, ktoré majú za úlohu zlepšenie efektívnosti aktívnej politiky trhu práce s osobitným dôrazom na znevýhodnených uchádzačov o zamestnanie a osoby ohrozené sociálnou exklúziou s cieľom napomôcť ich začleňovaniu na trh práce. Druhý špecifický cieľ má zvýšiť úlohu celoživotného vzdelávania a výskumu a vývoja pri zabezpečovaní adaptabilnej pracovnej sily požadovanej spoločnosťou založenou na vedomostiach. Program má dve priority:
Priorita 1: Rozvoj aktívnej politiky trhu práce a sociálnej integrácie  
Priorita 2: Rozvoj celoživotného vzdelávania a podpora rozvoja výskumu a vývoja v kontexte zvyšovania kvality ľudských zdrojov

Implementácia národných projektov

Priorita 1

NP I - Podpora zamestnávania nezamestnaných s dôrazom na dlhodobo nezamestnaných a znevýhodnené skupiny na trhu práce 

Celková alokácia na projekt je 15 299 563 Sk. Do konca júna bol vytvorený záväzok s KU (konečný užívateľ) na cca. 9,5 mil. Sk. a reálne bolo KU vyplatených ku koncu mája 4,6 mil. Sk. 

APTP
§ 49 - vzhľadom na charakter poskytovaného príspevku (v Bratislavskom kraji len znevýhodnených UoZ) nie je naďalej zaznamenaný zvýšený nárast záujmu o príspevok. Od začiatku roka úrady PSVR v Bratislavskom kraji dohodli sumu 3 721 tis. Sk pre vytvorenie 98 PM (pracovné miesto) na samozamestnanie. Spolu bolo od roku 2004 do 25.6.2005 vytvorených 229 PM na samozamestnanie s celkovou dohodnutou sumou 8 510 tis. Sk.
§  50 – od začiatku roka 2005 k 25.6.2005 uzatvorili úrady PSVR Bratislavského kraja dohody so zamestnávateľmi o poskytnutí príspevku na vytvorenie 6 PM pre znevýhodnených uchádzačov o zamestnanie. Dohodnutá suma na tieto PM je 309 tis. Sk. Od začiatku realizácie projektu v roku 2004 do 25.6.2005 bolo spolu vytvorených 19 PM pre znevýhodnených UoZ s celkovou vykontrahovanou sumou vo výške 909 tis. Sk.

NP II  - Podpora zamestnávania občanov so zdravotným postihnutím

Celková alokácia na projekt je 48 202 800 Sk. Do konca júna bol vytvorený záväzok s KU na cca. 8,37 mil. Sk. a reálne bolo KU vyplatených ku koncu mája 3,2 mil. Sk. 

APTP

§ 56 príspevok na zriadenie chránenej dielne alebo chráneného pracoviska a na ich zachovanie
Od začiatku roka 2005 nebola na uvedený nástroj aktívnej politiky trhu práce zaevidovaná v rámci Bratislavského kraja žiadna žiadosť.

§ 57 príspevok občanovi so zdravotným postihnutím na prevádzkovanie alebo vykonávanie samostatnej zárobkovej činnosti
Od začiatku roka 2005 bolo predložených 7 žiadostí o poskytnutie príspevku, pričom úrady PSVR uzatvorili 4 dohody o poskytnutí príspevkov na začatie samostatnej zárobkov činnosti s celkovým dohodnutým príspevkom 517 tis. Sk. Ku koncu roka 2004 boli uzatvorené 3 dohody s celkovým dohodnutým príspevkom 222 tis. Sk.

§ 59  príspevok na činnosť pracovného asistenta
V sledovanom období  bola prijatá 1 žiadosť a zároveň bola uzavretá 1 dohoda na poskytnutie príspevku na činnosť pracovného asistenta v celkovej výške 220 tis. Sk.

§ 60 príspevok na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov uhradený v prvom polroku 2005 predstavuje sumu 6 034 tis. Sk.

NP III - Vzdelávanie a príprava nezamestnaných pre trh práce

Celková alokácia na projekt je 67 440 000 Sk. Do konca júna bol vytvorený záväzok s KU na cca. 24 mil. Sk. a reálne bolo na aktivity NP vyplatených ku koncu mája 12,5 mil. Sk. V rámci JPD Cieľ 3 bolo v 1. polroku 2005 (k 25. 6.) prijatých 3 374 žiadostí UoZ. Za uvedené obdobie bolo so vzdelávacími ustanovizňami uzatvorených 89 dohôd, z ktorých sa do VzPrTP zaradilo 1 447 UoZ. Príspevok na dohody predstavoval 9 459 372,- Sk. 

NP IV - Projekt systémových investícií do modernizácie systémov služieb zamestnanosti

Ústredie práce, sociálnych vecí a rodiny  v spolupráci s OI MPSVR SR a Koordinačnou jednotkou  pre Svetovú banku MPSVR SR vypracovalo návrh finálnej verzie Terms of Reference a návrh   tendrovej dokumentácie pre prvú etapu verejného obstarávania  na dodávku predmetov obstarania (kiosky, výpočtová technika, laserové tlačiarne, dohľadové centrum, aplikačné programové vybavenie – softvér, súvisiace služby), financovaných z prostriedkov Svetovej banky na zabezpečenie realizácie pilotného overovania NP č. 4.  Od mája 2004 bol materiál postupne aktualizovaný a dopracovaný o pripomienky RV pre NP č. IV a  pripomienky Svetovej banky. 

Realizačný tím ( Ústredie a OI MPSVR SR) odovzdal Terms of Reference a návrh projektovej dokumentácie na skompletizovanie Koordinačnej jednotke projektu Svetovej banky MPSVR SR. Návrh tendrovej dokumentácie Koordinačná jednotka odoslala na vyjadrenie do Svetovej banky, ktorá prvú časť pripomienok zaslala 20.12.2004 a druhú časť v januári 2005. Realizačný tím zastúpený riaditeľmi odborov informatiky Ústredia, MPSVR SR a Koordinačnou jednotkou prerokoval pripomienky 21.1.2005 a dohodol sa na spôsobe ich zapracovania. Pripomienky boli postupne zapracované do tendrovej dokumentácie. V súčasnom období sú v štádiu spracovania podrobné „cost tables“ a dolaďovanie tendrovej dokumentácie v úzkej spolupráci so Svetovou bankou.

Ústredie práce má vypracované návrhy žiadostí o poskytnutie nenávratného príspevku z ESF na realizáciu Národného projektu č. IV pre SOP ĽZ a JPD NUTS II Bratislava Cieľ 3, ktoré môže predložiť RO ESF MPSVR SR až keď bude Svetovou bankou odsúhlasená celá dokumentácia projektu pilotného overovania. Od procesu pilotného overovania sa odvíja harmonogram realizácie celého NP č. 4. Rovnako bude potrebné opätovne prerokovať s RO MPSVR SR výšku disponibilných finančných zdrojov na realizáciu projektu a možnosť čerpania finančných prostriedkov z ESF z  opatrenia 1.1 SOP ĽZ a 1.2 JPD NUTS Cieľ 3 v rokoch 2005 - 2006 a dva nasledujúce roky, nakoľko realizácia projektu okrem obstarania kioskov predpokladá najmä financovanie prevádzkových nákladov systému.  

NP V - Aktivácia nezamestnaných a nezamestnaných s nízkou motiváciou odkázaných na dávku v hmotnej núdzi

Celková alokácia na projekt je 21 061 418 Sk. Do konca júna bol vytvorený záväzok s KU na cca. 16,5 mil. Sk. a reálne bolo KU vyplatených ku koncu mája 2,5 mil. Sk. V sledovanom období sa do aktivačných programov zapojilo 1 062 osôb.

NP VII - Zvýšenie rozsahu a kvality služieb zamestnanosti prostredníctvom informačných poradenských a odborných poradenských nástrojov

Celková alokácia na projekt je 15 750 000 Sk. Reálne bolo do konca mája na aktivity NP VII vyplatených úradmi práce 8 mil. Sk. V súlade s harmonogramom Národného projektu boli aktivity projektu ukončené 31. mája 	2005. Projekt bol k 30.6.2005 ukončený. 

NP IX - Absolventská prax

Celková alokácia na projekt je 17 888 000 Sk. Do konca júna bol vytvorený záväzok s KU na cca. 9,9 mil. Sk. a reálne bolo KU vyplatených ku koncu mája 3,7 mil. Sk. V sledovanom období sa do projektu zapojilo 100 osôb.

Priorita 2

Výzvy v rámci JPD cieľ 3

V rámci prvej  výzvy na opatrenie 2.1 (máj 2004) bolo z predložených 18 projektov schválených 12, ku ktorým  sú podpísané zmluvy (december 2004 – január 2005) a projekty sú v stave realizácie.  V rámci II. výzvy (august 2004) na toto opatrenie bolo z predložených 45 projektov schválených 31. K 30.6. 2005 boli podpísané zmluvy k 15 projektom a  začínajú so svojou praktickou realizáciou. Prvé reálne čerpanie finančných prostriedkov sa predpokladá v mesiacoch september – október.
RO vyhlási v poradí už tretie kolo výziev na predkladanie projektov (júl 2005). Výzvy budú zamerané na opatrenie 1.1 a opatrenie 2.1. Opatrenie 1.1 – sústreďuje svoje aktivity na vzdelávanie a prípravu uchádzačov o zamestnanie pre trh práce a na zamestnávanie znevýhodnených skupín. Na výzvu bolo alokovaných 200 mil. Sk. Opatrenie 2.1 – po úspechu predchádzajúcich dvoch výziev na a pretrvávajúceho záujmu zo strany žiadateľov sa RO rozhodol vypísať ďalšiu výzvu na toto opatrenie, so zameraním na stimulovanie a skvalitňovanie vzdelávania pre potreby zamestnávateľov a podnikateľského sektora. Na túto výzvu je alokovaných 200 mil Sk.

JPD Cieľ 3  MŠ SR

 V rámci výzvy č. JPD BA Cieľ 3 – 2004 – SORO – 1 v sledovanom období pokračovalo uzatváranie zmlúv o poskytnutí nenávratného finančného príspevku s úspešnými žiadateľmi. Väčšina projektov sa v priebehu tohto obdobia začala aj realizovať. Už v decembri 2004 začala realizácia 19 projektov. 17 projektov začalo svoju realizáciu v období od 1. januára do 31. marca 2005. V sledovanom období sa začal realizovať jeden projekt.

V rámci výzvy č. JPD BA CIEĽ 3–SORO–2004–3, ktorú Odbor pre ESF sekcie európskej integrácie MŠ SR zverejnil dňa 18. augusta 2004, boli dňa 20. januára 2005 schválené 2 žiadosti v celkovom objeme schválených finančných prostriedkov 2 300 280,60,- Sk. V sledovanom období boli zmluvy podpísané obidvomi zmluvnými stranami a projekty sa začali realizovať. 

V rámci výzvy na predkladanie žiadostí o poskytnutie nenávratného finančného príspevku z Európskeho sociálneho fondu pre Jednotný programový dokument NUTS II – Bratislava Cieľ 3, priorita 2 „Rozvoj celoživotného vzdelávania a podpora rozvoja výskumu a vývoja v kontexte zvyšovania kvality ľudských zdrojov“ č. JPD BA Cieľ 3 – 2004 – SORO - 4, ktorú MŠ SR vyhlásilo 13.10.2004 a termín ukončenia výzvy bol 20. december 2004, bolo predložených 87 projektov. Riadiaci orgán, t.j. MPSVR SR dňa 23. apríla 2005 schválil 60 žiadostí v celkovom objeme schválených finančných prostriedkov 233,2 mil. Sk, z toho za opatrenie 2.1 bolo schválených 29 žiadostí, za opatrenie 2.2 bolo schválených 31 žiadostí. V sledovanom období začal Odbor pre ESF sekcie európskej integrácie MŠ SR pripravovať zmluvy o poskytnutí nenávratného finančného príspevku z ESF.

Dňa 21. marca 2005 MŠ SR zverejnilo výzvu na predkladanie žiadostí o poskytnutie nenávratného finančného príspevku z ESF č. JPD BA CIEĽ 3-2005-SORO-1. Výzva sa týkala priority 2 „Rozvoj celoživotného vzdelávania a podpora rozvoja výskumu a vývoja v kontexte zvyšovania kvality ľudských zdrojov“ Jednotného programového dokumentu NUTS II Bratislava Cieľ 3. V sledovanom období prebiehala kontrola kompletnosti projektových spisov, ktorá v termíne do 30. júna 2005 nebola dokončená.

Dňa 21. marca 2005 MŠ SR zverejnilo výzvu na predkladanie Žiadostí o poskytnutie nenávratného finančného príspevku z Európskeho sociálneho fondu v rámci schémy pomoci de minimis (Schéma DM – 006/04) – výzva č. JPD BA Cieľ 3– 2005 – SORO – 2. Výzva sa týkala priority 2 „Rozvoj celoživotného vzdelávania a podpora rozvoja výskumu a vývoja v kontexte zvyšovania kvality ľudských zdrojov“ Jednotného programového dokumentu NUTS II Bratislava Cieľ 3. V sledovanom období prebiehala kontrola kompletnosti projektových spisov, ktorá v termíne do 30. júna 2005 nebola dokončená.

Realizácia  národných projektov /individuálne projekty, priame zadanie/uzatvorená výzva národných projektov/ 

V rámci Jednotného programového dokumentu NUTS II Bratislava Cieľ 3 sa v sledovanom období realizovali 4 národné projekty:
1.	Tvorba, rozvoj a implementácia otvoreného systému celoživotného vzdelávania v SR pre trh práce
Konečný prijímateľ: Academia Istropolitana, výška nenávratného finančného príspevku:  8 660 100,-  Sk, časový harmonogram projektu: 1.12.2004 – 31.12.2006
Hlavným cieľom projektu je vytvorenie politiky a systému celoživotného vzdelávania a vybudovanie celoslovenskej špecializovanej štruktúry na jej implementáciu.
2.	Kurikulárna transformácia vyučovania všeobecnovzdelávacej zložky stredoškolského vzdelávania v procese prípravy mládeže pre požiadavky trhu práce 
Konečný prijímateľ: Štátny pedagogický ústav, výška nenávratného finančného        príspevku:  4 119 600,- Sk, časový harmonogram projektu: 1.12.2004 – 31.12.2006
Cieľom projektu je transformácia systému odborného vzdelávania vo všeobecnovzdelávacích predmetoch k potrebám trhu práce s  dôrazom na potreby spoločnosti založenej na vedomostiach.
3.	Zlepšenie úrovne merania a monitorovania kvality vzdelávania v procese prípravy mládeže pre požiadavky trhu práce
Konečný prijímateľ: Štátny pedagogický ústav, výška nenávratného finančného príspevku:  10 796 400,- Sk, časový harmonogram projektu: 1.12.2004 – 31.12.2006
Cieľom projektu je vybudovať odborné pracovisko zabezpečujúce pravidelné monitorovanie kvality vzdelávania na vstupe do všeobecného a odborného vzdelávania a prípravy a na jeho výstupe.
4.	Prehĺbenie efektívnosti vyučovania cudzích jazykov v súvislosti so vstupom Slovenska do Európskej únie
Konečný prijímateľ: Štátny pedagogický ústav, výška nenávratného finančného príspevku:  3 500 000,- Sk, časový harmonogram projektu: 1.12.2004 – 31.12.2006
Cieľom projektu je zabezpečiť nadväznosť vyučovania cudzích jazykov na jednotlivých stupňoch a typoch škôl za účelom zlepšenia celkovej úrovne dosahovaných výsledkov.

V rámci sledovaného obdobia SORO obdržalo v poradí druhé monitorovacie správy za všetky predmetné národné projekty k 30. júnu 2005 za obdobie marec až máj 2005. Projekty prebiehajú z vecného hľadiska bez väčších problémov, avšak určité problémy sa vyskytujú pri finančnom riadení projektov vyplývajúce z relatívne nízkej výšky zálohovej platby a povinnosti mesačného zúčtovávania zálohových platieb. Obidve záležitosti sú už v štádiu riešenia – boli uskutočnené rokovania s Platobným orgánom za účasti všetkých dotknutých rezortov a boli navrhnuté aj konkrétne riešenia. Národný projekt Academie Istropolitana bol v období marec - jún 2005 predmetom kontroly Odboru kontroly MŠ SR v rámci výkonu minimálnej kontroly 5 % celkových oprávnených výdavkov. Výsledok kontroly bol pozitívny a boli identifikované len drobné formálne nedostatky, ktoré budú odstránené.

Vecné ukazovatele sú  v prílohe č.1.

7. Jednotný programový dokument NUTS II Bratislava Cieľ 2

Globálny cieľ pre program je podporiť rast konkurencieschopnosti cieľového regiónu v oblasti malého a stredného podnikania, cestovného ruchu a zvýšenia atraktívnosti cieľového regiónu pre jeho obyvateľov. Špecifické ciele sú: zlepšenie podmienok pre rozvoj malého a stredného podnikania, reštrukturalizácia a modernizácia ekonomickej základne s dôrazom na využitie nových technológií a existujúceho rozvojového potenciálu regiónu, rast kvality služieb cestovného ruchu, využitie prírodného a kultúrneho potenciálu na rozvoj cestovného ruchu a zlepšenie ekonomických a sociálnych podmienok na vidieku. 

Dňa 3. 5. 2004 riadiaci orgán pre JPD 2 vyhlásil výzvy na predkladanie dokumentácií žiadostí o poskytnutie nenávratného finančného príspevku pre všetky opatrenia 1.1. až 1.5. Jednotného programového dokumentu NUTS II Bratislava Cieľ 2 s termínom predkladania dokumentácií žiadostí o poskytnutie nenávratného finančného príspevku priebežne do konca roka 2004. 

K 31. 12. 2004 bolo na RO pre JPD 2 prijatých 75 dokumentácií žiadostí o nenávratný finančný príspevok s požiadavkou 806,8 mil. Sk, z toho boli 3 žiadosti technickej pomoci.  V dňoch 7. - 15. 3. 2005 prebehlo 1. kolo posúdenia projektov externými hodnotiteľmi v zmysle hodnotiacich kritérií. Z opatrenia č. 1.1. boli posúdené 4 projekty, z opatrenia 1.3. 4 projekty, z opatrenia 1.4. 5 projektov, z opatrenia 1.5. 19 projektov. Spolu bolo posúdených 32 projektov. 

Dňa 26. 5. 2005 sa uskutočnilo prvé zasadnutie výberovej komisie pre projekty JPD 2.                Výberová komisia schválila 6 projektov a zamietla 36 projektov. Všetky schválené projekty sú z opatrenia 1.5. v sume nenávratného finančného príspevku 34 782 060,- Sk (EÚ zdroje 17.391.030,-Sk, zdroje ŠR 15.651.927,- Sk). Na schválené projekty ešte nie sú podpísané zmluvy s konečnými prijímateľmi. 

Prognózované hodnoty podľa programového doplnku v členení výstupy a výsledky, očakávané hodnoty ukazovateľov opatrení v členení výstupy a výsledky a skutočná realizácia výstupov k 30. 6. 2005 sú uvedené v prílohe č.1. Vzhľadom na to, že k 30. 6. 2005 nebola podpísaná žiadna zmluva o NFP, tabuľka obsahuje nulové hodnoty.

Dňa 29. 6. 2005 vyhlásil RO pre JPD 2 druhú výzvu na predkladanie dokumentácií žiadostí o poskytnutie nenávratného finančného príspevku pre všetky opatrenia 1.1. až 1.5. Jednotného programového dokumentu NUTS II Bratislava Cieľ 2 s termínom uzávierky predkladania žiadostí do 31. 8. 2005. Na 2. výzvu je určená alokácia 1.355.896.582,- SKK z ERDF a 1.412.156.874,- SKK zo štátneho rozpočtu SR. 

Dňa 24. 8. 2005 sa uskutočnilo zasadnutie Výberovej komisie JPD 2 – v dňoch 1.- 4.8.2005 prebehlo 2. kolo posúdenia projektov externými hodnotiteľmi v zmysle hodnotiacich kritérií. Z opatrenia č. 1.1. bol posúdený 1 projekt, z opatrenia 1.2. 1 projekt, z opatrenia 1.3. 1 projekt, z opatrenia 1.4. 2 projekty, z opatrenia 1.5. 9 projektov. Spolu bolo posúdených 14 projektov. Dňa 11. 8. 2005 sa uskutočnilo druhé zasadnutie výberovej komisie pre projekty JPD 2. Výberová komisia schválila 11 projektov a zamietla 19 projektov. Schválené projekty sú v sume nenávratného finančného príspevku 109 759 406,- Sk (EÚ zdroje 55.551.899,-Sk, zdroje ŠR 54.207.507,- Sk). 

 Vecné ukazovatele sú  v prílohe č.1.
8. INTERREG III A

Program INTERREG IIIA Slovenská republika – Česká republika
V tomto programe je Slovenská republika riadiacim orgánom. Výzva na predkladanie žiadostí pre Program INTERREG III A Slovenská republika – Česká republika bola v predpísaná dňa 28. 10. 2004. Výzva má kontinuálny charakter, t.j. projektové žiadosti je možné podávať priebežne do konca roku 2006. Spoločný technický sekretariát (STS) na Ministerstve výstavby a regionálneho rozvoja SR obdržal v rámci prvého kola predkladania projektových žiadostí, ktorého uzávierka bola  k 7. 1. 2005 spolu 41 slovenských projektových žiadostí. Prvé zasadnutie Spoločného riadiaceho výboru   (SRV)  sa uskutočnilo v dňoch 6 - 7. 4. 2005 v Luhačoviciach. Na uvedenom zasadnutí bolo z hore uvedených 41 slovenských žiadostí  schválených 18 projektov, 6 projektov bolo zamietnutých a 17 bolo  pozastavených, resp. presunutých do zásobníka projektov, vzhľadom na nedostatok finančných prostriedkov alokovaných na roky 2004 - 2005.  V rámci „druhého kola“ predkladania projektov (uzávierka k 7. 4. 2005) prijal Spoločný technický sekretariát na MV RR SR 20 projektových žiadostí. Druhé zasadnutie SRV sa uskutočnilo  dňa 23. 6. 2005 v Gbeloch. Na tomto zasadnutí bolo schválených 10 slovenských projektov. Termín uzávierky ďalšieho kola na predkladanie projektových žiadostí bol stanovený na 23. 9. 2005.   

Program INTERREG IIIA Rakúsko – Slovensko

V tomto programe je Rakúsko riadiacim orgánom. Výzva programu má taktiež kontinuálny charakter. Do termínu predkladania projektových žiadostí v rámci „prvého kola“  ( uzávierka k 4. 2. 2005) obdržal Spoločný technický sekretariát 35 projektových žiadostí. Tieto boli posudzované na zasadnutí Spoločného riadiaceho výboru (SRV), ktoré sa uskutočnilo  v dňoch  25. - 26. 4. 2005 v Bratislave. Na tomto zasadnutí bolo schválených 21 slovenských projektov a  4 projekty technickej asistencie pre Národný orgán, resp. STS,  14 projektov bolo zamietnutých. V rámci „druhého kola“ predkladania projektových žiadostí (uzávierka k 17. 6. 2005) dostal Spoločný technický sekretariát 51 projektových žiadostí. Tieto budú obdobne ako v programe s Českou republikou formálne vyhodnotené a následne prejednané na najbližšom zasadnutí Spoločného riadiaceho výboru  v dňoch 19 - 20. októbra na Slovensku. 
Ďalší termín pre predkladanie projektov je stanovený na 30. september 2005.

Program INTERREG IIIA Poľská republika - Slovenská republika 

V tomto programe je Poľsko riadiacim orgánom. Výzva na predkladanie projektov bola vyhlásená dňa 21. 1. 2005 a má obdobne ako v programe INTERREG III A SR – ČR, resp. INTERREG III A SR-Rakúsko kontinuálny charakter. Do termínu na predkladanie projektových žiadostí (24. 3. 2005) MV RR SR obdržalo 58 projektových žiadostí.  Obdobne ako v programoch popísaných v predchádzajúcich časti prebiehali  na Spoločnom technickom sekretariáte pred oficiálnym prejednaním projektov v rámci Spoločného riadiaceho výboru predpísané kontroly. 
Na zasadnutí  Spoločného riadiceho výboru, ktoré  sa uskutočnilo v dňoch 6 - 7. 2005 v Senci,   bolo schválených 38 slovenských projektov, do zásobníka projektov bolo presunutých 12 projektov. Ďalší termín pre predkladanie projektov bude po dohode s poľskou stranou  stanovený na cca. 15. október  2005.

Program susedstva Maďarsko – Slovensko – Ukrajina

V tomto programe je Maďarsko riadiacim orgánom. Prvé zasadnutie Spoločného monitorovacieho aj riadiaceho výboru sa uskutočnilo dňa 29.11.2004 v Budapešti. Vzhľadom na nejasnú politickú situáciu na Ukrajine a aj vzhľadom na skutočnosť, že všetky dokumenty súvisiace s výzvou musela schváliť Európska delegatúra v Kyjeve, bolo prvé kolo výzvy na predkladanie projektov Programu susedstva Maďarsko – Slovensko – Ukrajina vyhlásené až 10. 3. 2005  naraz vo všetkých troch zúčastnených krajinách, teda na Slovensku, v Maďarsku i na  Ukrajine. V rámci prvého kola výzvy bolo do 10. 6. 2005 predložených 143 slovenských projektov. Zasadnutie Spoločného riadiaceho výboru, kde sa budú schvaľovať prvé projekty v rámci tohto programu sa uskutoční začiatkom októbra 2005

Výzva na rozdiel od predošlých programov nemá kontinuálny charakter, pracuje sa s viacerými výzvami, pre jednotlivé výzvy sa stanovujú  termíny začiatku a konca predkladania projektov. Národný orgán (Ministerstvo výstavby a regionálneho rozvoja SR) sa dohodol s maďarskou stranou, že pre tento program bude vyhlásená druhá výzva približne v októbri tohto toku. V závislosti od obdržaných projektov v rámci dvoch kôl výziev sa ukáže, či je potrebné vyhlásiť ešte ďalšie kolo.

9.  INTERREG III B CADSES

V prípade CIP INTERREG III B CADSES ako nadnárodného programu s riadiacimi štruktúrami mimo územia Slovenskej republiky, programový doplnok udáva indikátory/ukazovatele výstupov, výsledkov a dopadov na úrovni jednotlivých opatrení, ktoré však slúžia len ako návod pre žiadateľa (vedúceho partnera) pri vyplňovaní formulára nadnárodnej projektovej žiadosti. Tieto indikátory žiadateľ prispôsobuje špecifickému zameraniu svojho projektu. Následne sa tieto indikátory monitorujú na nadnárodnej úrovni pre celý projekt, nie len vo vzťahu k aktivitám jedného konkrétneho partnera v projekte. Preto nie je možné oddeliť a monitorovať indikátory vo vzťahu výlučne k aktivitám slovenského projektového partnera v celom projekte, ale len pokrok projektu ako celku. Z dôvodu rôznorodého zamerania jednotlivých projektov sú indikátory na úrovni opatrenia  natoľko rozdielne, že sú následne len ťažko použiteľné pre potreby monitorovania na úrovni programu. 

10. INTERREG  III C

V prvom štvrťroku 2005 vykonali zamestnanci odboru predvstupovej pomoci a interregionánej spolupráce kontrolu štrnástich projektov, pričom Prehlásenie o overení potrebné na refundáciu finančných prostriedkov z ERDF  bolo vydané desiatim projektovým partnerom. Kontrola projektových partnerov bola vykonaná  za obdobie júl - december 2004. Projektovým partnerom, ktorým nebolo vydané Prehlásenie o overení prevažne z dôvodu posunu kontrolovaného obdobia, bude prehlásenie o overení vydané až po riadnom ukončení kontrolovaného polroka. Celkové oprávnené výdavky slovenských projektových partnerov, na ktoré bolo vydané Prehlásenie o overení tvorili sumu 41754,49 EUR, z toho z ERDF bude refundovaných 30150,02 EUR. 

 V rámci implementácie projektov boli uzavreté dve kontrolné obdobia (január - júl 2004, august – december 2004). Počas roku 2004 bolo aktívne implementovaných 10 projektov, pričom celkové  oprávnené náklady projektových partnerov v 2004 boli 41 754,49 EUR z toho bude 30 150,02 EUR refundované z ERDF. V súčasnom období začína ďalšie kontrolné obdobie, počas ktorého  bude skontrolovaných 24 projektových partnerov.

11. EQUAL

RO Iniciatívy Spoločenstva EQUAL stanovil, v zmysle smerníc pre systémy monitorovania pomoci z ESF, pre každú tematickú prioritu a jej opatrenie skupinu monitorovacích ukazovateľov umožňujúcich sledovať na čo sa projekt zameriava, aké výsledky v rámci realizácie boli dosiahnuté a ako boli splnené vytýčené ciele. Monitorovacie ukazovatele sú zadefinované v nasledovnej štruktúre: 
-	výstupy, vyjadrujúce čiastky/objemy, pričom u opatrení zameraných na pomoc ľuďom vyjadrujú počet príjemcov. V prípade opatrení zameraných na systémy indikátory vyjadrujú finančné hodnoty, počty financovaných projektov.
-	výsledky vyjadrujú stav príjemcu pomoci po uskutočnení aktivít opatrenia (získanie kvalifikácie, zamestnania, účasť na rekvalifikácii)
-	dopady vyjadrujúce udržateľnosť, dlhodobé pretrvanie výsledkov aktivít.

Vzhľadom na orientáciu iniciatívy Spoločenstva EQUAL na vývoj nových prístupov a riešení, s výrazným podielom experimentovania a skúšania, nie je vždy pre všetky projekty možné jednoznačne vymedziť konkrétny charakter výsledku a k nemu priradiť zodpovedajúce ukazovatele, ktoré by umožňovali monitorovať a posudzovať dosiahnutie stanovených cieľov.

Z tohto dôvodu aj uvádzané indikátory sú koncipované skôr širšie a skôr v kvalitatívnej polohe, aby poskytli dostatočný rámec pre zachytenie predpokladaných výstupov a výsledkov z jednotlivých projektov. Vyplýva to zo skutočnosti, že väčšina aktivít v rámci opatrení IS EQUAL má kvalitatívnu povahu, ktorú je pomerne ťažké vyjadriť v kvantifikovanej forme (napr. zmena postojov majoritnej spoločnosti). Vzhľadom na charakter EQUAL-u by potom zadefinovanie presných kvantitatívnych ukazovateľov mohlo viesť k obmedzovaniu potenciálnych účastníkov rozvojového partnerstva. Vzhľadom na aktuálnu úroveň poznania, je možné kvantitatívne vyjadriť skôr len indikátory pre kvantifikovanie počtu účastníkov aktivít a počtu uskutočnených aktivít.

Za najdôležitejšiu črtu každého riešenia v rámci iniciatívy Spoločenstva EQUAL je považovaný inovatívny charakter prístupu, poskytujúci spravidla nový pohľad na problém, umožňujúci nové efektívnejšie postupy riešenia, obsahujúci overenie a testovanie nových spôsobov uskutočňovania priorít stratégie zamestnanosti. 

Na základe výsledkov konzultačného procesu sa Slovenská republika v rámci iniciatívy Spoločenstva EQUAL rozhodla pre účasť na riešení šiestich tematických okruhov. 
Každý vybraný tematický okruh predstavuje z hľadiska definovania tematických úrovní v rámci programových dokumentov prioritu. Ku každej priorite je zadefinované len jedno opatrenie, ktoré upresňuje tematické zameranie riešení v rámci danej priority. V rámci každého opatrenia sú vymedzené aktivity ako problémové okruhy predstavujúce konkrétny programový rámec, na ktorý je možné podávať projekty.
V procese výberu prioritných tém boli vybraté nasledovné tematické okruhy: 1.1. Uľahčenie prístupu a návratu na trh práce pre tých, ktorí majú ťažkosti s integráciou a reintegráciou na trh práce; 1.2. Boj proti rasizmu a xenofóbii vo vzťahu k trhu práce;   2. Posilňovanie sociálnej ekonomiky (tretieho sektora) najmä verejnoprospešných služieb so zameraním na zvyšovanie kvality pracovných miest;  3. Podpora adaptability podnikov a zamestnancov voči štrukturálnym ekonomickým zmenám a voči informačným a iným novým technológiám;  4. Znižovanie rozdielov medzi pohlaviami a podporovanie pracovnej desegregácie;  5.  Žiadatelia o azyl.

Hodnoty ukazovateľov opatrení v členení výstupy a výsledky v prílohe č.1 sú udávané za tie projekty, na ktoré boli uzatvorené zmluvy – stav k 30.6.2005. Očakávané hodnoty sú hodnoty zadané realizátormi projektov, v rámci PD IS EQUAL sa prognózované hodnoty neudávajú. 
Prechod projektov do Akcie 2 (implementácie) prebiehal do 1. 8. 2005, takže zrealizované výstupy, resp. výsledky budú v rámci realizácie.

Vecné ukazovatele sú  v prílohe č.1.

12.	Regionálne aspekty realizácie projektov štrukturálnych fondov

Príloha č. 2 obsahuje mapovú prílohu, ktorá bola zostavená na základe podkladov z ITMS z údajov k 23. 8. 2005. Zobrazené kartodiagramy zaznamenávajú množstvo finančných prostriedkov na projekty, ktoré sú v realizácii. Teda ide o projekty na ktoré už boli uzatvorené zmluvy. 

Prvá mapová príloha ukazuje najväčší kartodiagram za kraj Banská Bystrica. Uvedené je spôsobené najmä tým, že  projekt  PPCR NUTIS (opatrenie  2.3.  Podpora propagácie cestovného ruchu a tvorby informačného systému)  je realizovaný cez SACR sekciu stratégie a marketingu cestovného ruchu, ktorá má sídlo v Banskej Bystrici.

V rámci takmer všetkých krajov dominuje najmä opatrenie 1.1 Podpora rozvoja nových a existujúcich podnikov a služieb. Vysoký absolútny podiel realizovaných projektov je napr. v prešovskom kraji.

Poznamenávame, že žilinský kraj a prešovský kraj, ktoré majú ďaleko najvyšší počet ubytovacích zariadení a lôžok pre cestovný ruch v rámci krajov SR pri opatreniach 2.1 a 2.2 zaznamenávajú nízky  podiel realizácie projektov.

Celkovo za SOP priemysel a služby je nižšia hodnota uzatvorených zmlúv vo finančnom vyjadrení najmä za kraje s vyšším HDP/obyv. ako sú trnavský kraj, trenčiansky kraj a košický kraj. 

Druhá mapová príloha ukazuje sa venuje SOP PaRV. Jednoznačne najvyšší podiel finančných prostriedkov je zmluvne viazaných na opatrenie 1.1 Investície do poľnohospodárskych podnikov a 1.2. Zlepšenie spracovania a predajnosti poľnohospodárskych produktov vo všetkých krajoch.
 
Z hľadiska celkovej sumy za celý operačný program najviac finančných prostriedkov je zmluvne viazaných v rámci nitrianskeho a trnavského kraja. Uvedené hodnoty korešpondujú s poradím veľkosti rozlohy ornej pôdy podľa krajov SR. Naopak najnižšia hodnota  realizovaných projektov je v žilinskom kraji., kde je aj najnižšia výmera ornej pôdy medzi krajmi SR. 

Mapy č. 3 a 4 sa venujú OP Základná infraštruktúra. V prípade mapy č. 3 za banskobystrický kraj veľkosť kruhu bol ovplyvnená realizáciou projektov uvedených v kapitole 4.1 tohto materiálu. Ide o opatrenie 1.2 Modernizácia a rozvoj cestnej infraštruktúry a opatrenie 1.1 Modernizácia a rozvoj železničnej siete.

V rámci opatrenia 2.1 Zlepšenie a rozvoj infraštruktúry na ochranu a racionálne využívanie vôd sú zaznamenané najvyššie hodnoty za prešovský, košický a trnavský kraj. Opatrenie 3.1 Budovanie a rozvoj občianskej infraštruktúry v regiónoch je z hľadiska podielu vysoké u všetkých krajoch. Avšak v absolútnom finančnom vyjadrení je realizácia projektov najvyššia v prešovskom, trnavskom a nitrianskom kraji.

Pri podrobnejšom znázornení priority lokálna infraštruktúra dominuje vo všetkých krajoch podiel podopatrenia 3.1.1 budovanie a rozvoj školskej infraštruktúry. V absolútnom vyjadrení sú najvyššie hodnoty zaznamenané za prešovský, banskobystrický, nitriansky a trnavský kraj. 

Posledná šiesta mapa dáva obraz o celkovej realizácii projektov zo štrukturálnych fondov. 

Veľkosť kartodiagramov ukazuje v akom finančnom objeme sa k  23. 8 2005 realizujú projekty v rámci štrukturálnych fondov. Najvyššie hodnoty zaznamenávajú bansko-bystrický, nitriansky a trnavský kraj. V prvom prípade je to spôsobené opatrením 2.3 v rámci SOP PS a ostatných dvoch je to spôsobené opareniami 1.1. a 1.2 v rámci SOP PaRV. Na druhej strane celkov nižšie hodnoty majú kraje žilinský, trenčiansky a košický. 

Treba uviesť, že nebolo možné v rámci ITMS uskutočniť územnú identifikáciu národných projektov v rámci SOP ĽZ, preto nie sú ani vypracované mapové podklady.

13.  Stav čerpania prostriedkov štrukturálnych fondov a spolufinancovania zo ŠR k 26. 8. 2005

Celkový záväzok finančných prostriedkov (Príloha č.3) všetkých programových dokumentov štrukturálnych fondov na programové obdobie 2004 - 2006 prepočítaný kurzom 38 SKK/EUR predstavuje sumu 44 786 217 346 Sk, z toho záväzok na rok 2004 tvorí sumu 10 870 459 170 Sk.

V období od 1. 1. 2004 do 26. 8. 2005 čerpala Slovenská republika prostriedky ŠF a ŠR  na spolufinancovanie v celkovom objeme 2 095 336 066 Sk, z toho prostriedky ŠF tvorili 1 533 940 351 Sk a prostriedky ŠR na spolufinancovanie 561 395 716 Sk. Najväčší objem finančných prostriedkov ŠF a ŠR vo výške 1 088 033 975 Sk bol v tomto období čerpaný v rámci SOP Ľudské zdroje, zatiaľ čo žiadne prostriedky ŠF nečerpali MH SR v rámci SOP Priemysel a služby a MVRR SR v rámci CIP Interreg IIIA Poľsko – SR a Program susedstva Interreg IIIA Maďarsko – SR – Ukrajina.  

Percentuálny podiel celkového čerpania prostriedkov EÚ v roku 2004 a 2005 (k 26. 8. 2005) na zálohovej platbe EK v rámci všetkých programových dokumentov predstavuje 21,76 %. Najväčší podiel má MPSVR SR v rámci SOP Ľudské zdroje (58,71 %) a  MP SR v rámci SOP Poľnohospodárstvo a rozvoj vidieka (49 %), naopak najmenší podiel (0,61 %) má MDPT SR v rámci OP ZI a MVRR SR v rámci SPD Bratislava Cieľ 2       (0,74 %). Nulovým podielom vzhľadom k žiadnym schváleným súhrnným žiadostiam o platbu sa prezentujú MH SR v rámci SOP Priemysel a služby a MVRR SR v rámci CIP Interreg IIIA Poľsko – SR a Program susedstva Interreg IIIA Maďarsko – SR – Ukrajina.    

Percentuálny podiel celkového čerpania prostriedkov EÚ v roku 2004 a 2005 (k 26. 8. 2005) na záväzku 2004 v rámci všetkých programových dokumentov predstavuje 14,11 %. Najväčší podiel má MPSVR SR v rámci SOP Ľudské zdroje (40,19 %) a MP SR v rámci SOP Poľnohospodárstvo a rozvoj vidieka (33,54 %), naopak najmenší podiel (0,36 %) má MVRR SR v rámci SPD Bratislava Cieľ 2. Nulovým podielom vzhľadom k žiadnym schváleným súhrnným žiadostiam o platbu sa prezentujú MH SR v rámci SOP Priemysel a služby a MVRR SR v rámci CIP Interreg IIIA Poľsko – SR a Program susedstva Interreg IIIA Maďarsko – SR – Ukrajina.    

Percentuálny podiel celkového čerpania prostriedkov EÚ v roku 2004 a 2005 (k 26. 8. 2005) na záväzku      2004 - 2006 za všetky programové dokumenty predstavuje 3,43 %. Najväčší podiel má MPSVR SR v rámci SOP Ľudské zdroje (9,39 %) a MP SR v rámci SOP Poľnohospodárstvo a rozvoj vidieka (7,84 %), naopak najmenší podiel (0,10 %) má MDPT SR v rámci OP ZI a MVRR SR v rámci SPD Bratislava Cieľ 2 (0,12 %). Nulovým podielom vzhľadom k žiadnym schváleným súhrnným žiadostiam o platbu sa prezentujú MH SR v rámci SOP Priemysel a služby a MVRR SR v rámci CIP Interreg IIIA Poľsko – SR a Program susedstva Interreg IIIA Maďarsko – SR – Ukrajina.

Čerpanie finančných prostriedkov zo schváleného záväzku pre príslušný programový dokument na daný rok je možné podľa pravidla N+2 do dvoch rokov od jeho prijatia. EK automaticky zruší každú časť záväzku, ktorá nebola využitá zo zálohovej platby, alebo na ktorý neobdržala prijateľnú žiadosť o platbu od platobného orgánu do konca druhého roka, ktorý nasleduje po roku prijatia záväzku. 
Na základe údajov z tabuľky možno skonštatovať, že je vysoké riziko nenaplnenia záväzku 2004 v nadväznosti na pravidlo N+2 pri všetkých programoch s výnimkou opatrení SOP Ľudské zdroje v kompetencii Ministerstva práce, sociálnych vecí a rodiny SR a SOP Poľnohospodárstvo a rozvoj vidieka v kompetencii MP SR.

V zmysle článku 32 odsek 2 nariadenia ES č. 1260/1999 musí platobný orgán členského štátu predložiť EK žiadosť o priebežnú platbu do 18 mesiacov od prijatia rozhodnutia EK na príslušný programový dokument. K 30. 6. 2005 platobný orgán pre štrukturálne fondy podal jednu priebežnú žiadosť o platbu na EK na programový dokument SOP Ľudské zdroje v celkovej výške 2 228 166,96 EUR. Táto suma predstavovala certifikované a  skutočne uhradené oprávnené výdavky konečnému prijímateľovi/príjemcovi pomoci. Finančné prostriedky boli v plnej výške pripísané na účet platobného orgánu pre štrukturálne fondy.

Na základe predložených a schválených súhrnných žiadostí o platbu pripravuje platobný orgán pre štrukturálne fondy predloženie ďalších priebežných žiadostí na EK za SOP Poľnohospodárstvo a rozvoj vidieka a SOP Ľudské zdroje. Rizikové v zmysle tohto pravidla sa javia programové dokumenty SOP Priemysel a služby, kde posledný termín predloženia priebežnej žiadosti o platbu na EK je 30. 12. 2005 a CIP EQUAL, kde posledný termín predloženia žiadosti na EK je 7. 1. 2006 a k 30. 6. 2005 neboli pre tieto programy schválené žiadne súhrnné žiadosti o platbu.

14. Závery

Nariadenie Rady (ES) č. 1260/99 z 21. júna 1999, ustanovujúce všeobecné podmienky pre štrukturálne fondy v článku 36 hovorí, že riadiace orgány a monitorovacie výbory uskutočňujú monitorovanie fyzických a finančných ukazovateľov. Ukazovatele sa stanovujú pre program, priority, opatrenia a projekt. Pokiaľ je to možné, je potrebné tieto ukazovatele  kvantifikovať. Medzi ukazovateľmi na rôznych úrovniach by  mal existovať ich vzájomný súlad. Osobitná pozornosť by mala byť venovaná najnižšej operačnej úrovni,  t. j. úroveň projektu a opatrenia. 

V prílohách sa nachádzajú najmä ukazovatele výstupu v rámci  SOP Priemysel služby, SOP Poľnohospodárstvo a rozvoj vidieka, OP Základná infraštruktúra, SOP Ľudské zdroje a JDP NUTS II Cieľ 2, JDP NUTS II Cieľ 3 a Iniciatívy ES.
   
Vychádzajúc z podkladov  jednotlivých rezortov úroveň implementácie i sledovania ukazovateľov je v rôznych štádiách. Pri SOP Ľudské zdroje a JPD Cieľ 3  môžeme už porovnávať realizované aktivity s tými, ktoré sú uvedené v prognóze v rámci programových doplnkov. Ide predovšetkým o realizáciu tvz. národných projektov, ktoré sú neinvestičného charakteru. V ďalších prípadoch ako napr.  OP Základná infraštruktúra, kde sú uzatvorené zmluvy k projektom, je možné porovnávať očakávané hodnoty projektov s tými, ktoré sa naplánovali v rámci programového doplnku.  Avšak vzhľadom na časovú náročnosť realizácie projektov týkajúcich sa  infraštruktúry, ktorá sa pohybuje v rozsahu niekoľkých rokov, treba zohľadniť fakt, že výsledky a výstupy projektov sa prejavia až po ukončení realizácie. 

V nasledujúcich  polročných  správach bude potrebné viac využívať podklady fyzických ukazovateľov z ITMS. Taktiež bude viac možné analyzovať výsledkové ukazovatele. Merať a analyzovať efektívnosť a dopady ešte nebolo možné. Väčšia pozornosť bude venovaná horizontálnym ukazovateľom. V nadväznosti na výsledky bude tiež možné venovať sa syntetickej analýze výkonnosti celého operačného programu.

Je potrebné, aby na jednotlivých RO a SORO sa zintenzívnili práce na porovnávaní cieľov stanovených v programových doplnkoch, cieľov schválených v zmluvách o poskytnutí NFP a výsledkami implementácie a ich vzájomných väzieb. V opačnom prípade bude veľmi ťažké merať dopady a výsledky alokovaných zdrojov verejných rozpočtov EÚ a SR. 

Vzhľadom na to, že je potrebné vyhnúť sa duplicitám a tiež posilniť komplexnosť správ o štrukturálnych fondoch, je návrh na zlúčenie „Správy o pokroku pri využívaní prostriedkov ES“ a „Správy o implementácii a čerpaní predvstupových nástrojov, štrukturálnych fondov a Kohézneho fondu“. Podľa návrhu k 31. 12. 2005 bude spracovaná jedna súhrnná správa pod názvom „Správa o implementácii a čerpaní predvstupových nástrojov, štrukturálnych fondov a Kohézneho fondu k 31. 12. 2005“.